text:
Article: “Miten mihring fapa hi tunge a ni an tih?”
- Mathaia 16: 13-19.
Sis. Lalthakim Hmar, Silchar.
Hemi zawhna ropui tak hian, chhanna pali/ panga vel a nei a. Zirtirte meuh pawh kha Lal Isua zui ve reng chung khan, an va chiang lo hlawm tak êm! |henkhatin Baptistu Johana, thenkhatin zawlnei Elija, thenkhatin Jeremia, thenkhatin zawlnei tuemaw ni turin an ringin an chhâng a. Petera’n a chhan dik a vangin, thil ropui tak leh îtawm tak mai, Vanram chabi pêk niin, Thuthlung Thar kohhran founder ropui tak a rawn ni chho zel ta a ni.
Zirtîrtu (teacher) ka nihnaah hian, zawhna chhâng diktu chunga a lawmawm zia hretu pakhat ve niin ka inring a. Nitina tha tawka
kan zirtîr zirlaite zawhna kan han zawha, awm lo lutuka an rawn chhan
hi chuan, thin an ti rim theiin, rilru nâ leh mangang takin min thei. Chhanna dik rawn petu chu,
thutna hnuhnung bera thu leh ring vak loa rawn chhâng pawh nihse, a ‘ring ber’
foin, a aw siam hre
thei bîk zuk nia!! kan Chu chhanna
dik petu chuan, a thiante thiamlohna avanga zirtîrtu rilru nâ pawh kha a rawn
thawidam thin. Chhanna dik hi a va han hlû in a va han duhawm tak êm!
Hemi zawhna ropui tak hi, ka thinlungah vawi tam a rawn lang thin a. Mihring hian tu kan nihna hi khawvela chumi khami fapa/fanu; chumi khami tupa/tunu; chuta khata piang leh hnathawk; chumi khami Hnam, etc.tih ang zawng hian kan inchhuiin kan inhrilh fo thin a. Mahse kan Bible châng thlan (refer) leh, Lal Isua kha Petera chunga a lawm em em theihna hi, ngaihtuah tham tak a ni.
Kan khawvel thil hmuhtheihte nena inlaichinna (relationship) atanga
chhan ngawt chi a ni lo hmel khawp mai he zawhna hi. Chuvangin, tu kan kan nihna hi kan chhungrila awm, hmuhtheihlo ‘keimah’
(inner invisible self) hi a ni zawk a. Khawvela thil awmte nena kan inlaichinna hi ral vek mahse, ‘tu nihna’ hi a awm reng ang. ‘Tunge ka
nih?’ (Who am I?) ti zawhna hi psychoanalysts tam takte buaipui ber pawh a ni. kan
Kum 2005 lai vel, ringlo mite zînga ka awm laiin, zankhat chu khum laizawlah hemi zawhna hi tihian a rawn lang a: “Miten Lalthakimi hi tunge a ni an tih?”….. Hemi zawhna ril tak hian, ka duhthlanna ni miah lovin, mahni inchhuina (self-analysis) min neihtîr a. Mite chhanna tur chi hrang hrang ka ngaihtuah a, tu hriatpui lovin, zahna mittui ka biangah a lo luang a. Engte nge ni ang aw mite’na ‘tu ka nihna’ an sawi dan turte chu: ‘Dawheh-i’, ‘Vervek-I’, ‘Chapo-I’, ‘A lang chaua thlarau mi’, ‘Mahni thu duh-i’, ‘Itsikna ngah-I’, etc te hi nge? ka nihna anga ka ngaih hi, mi dang te hian an pawm em? Nia ka inngaih hi, ka nihna nge ka duhthusam? Hemi zawhna hi keima nilo, midang te chhan tur a ni bawk si a. Lal Isua ang khan, dik taka rawn chhângtu chungah hian ka lawm ang em? Nge, ka duhthusam min sam puitu chungah hian ka lawm hle zawk dâwn?
Mite tâna nung pumhlum chu ka nilo nain, keima tân chauha nung ka ni bîk lo va. Chutih lai chuan, ‘Tu ka nihna’ thunun (influence) thei châkna (desire) tam tak a awm bawk: thiltihtheina(power) nei, dinhmun (status)
that, Engkim pawmrem zel theih duhna
(acceptance), fel fai (order) thlapa awm awhna, phuba lâk châkna, bialnu/bialpa
neih châkna (romance), nun hahdam taka awm, Pathian rawngbawl châkna…. etc.
Heng châknate hian, keima phalna loin ka chungah thu an nei ngawt theihlo tih
ka hria a. Mahse, phalna neia keimaha an lalram (kingdom) an din tawh hnu leh,
keimaa ‘Lalthakimi’ an siam puitlin tawh hnu hi erawh chuan,
awlsam taka hnawhchhuah leh hi thil awlai tak a ni tawh lo. siam
‘Miten tunge ka ni an tih?’, ‘Mite tan tunge ka nih?’ tih zawhna hi midangte chhan
mahni inzâwt thin ila. Lal Isua anga
dik taka chhanna rawn petu chunga turin lawm hle thei na’n, Lalpa Thlarauin
sual min do puiin, min hnehpui zel rawh se. Amen. kan
KHAWNGE PAKUA TE KHA.
Pastor.C.Vanlalena
Sawmapakhat hi Lalpa pual/Lalpa ta liau liau ani a(Lev 27:30,Mal 3:10), Pathian duhdan zawm a,pek hi
kan mawhphurhna ani a, a chungah
mihringten thuneihna neilo. Amaherawh chu, a pual leh ata
nimahse,a aiawha rawngbawltu,puithiamte ei leh in turin a kian a(Num
18:21&24),chuvangin a rawngbawltu,Puithiamte kan pek hian Pathian pe
kan ni. A thlennatur Puithiamte hnen a thlen tawh chuan a ei leh in dan thu chu
a thlenna ten an relbawl tawh ang a, an relbawl sual erawh chuan, a relbawl
sualtuten an tuar ve tawh thung ang. kan
Mi tamtakten, Puithiamte hnen thlentir hma a, Lalpa chanpual sawmapakhat hi,mahni duhdan a, semrual mai an chak thin a,a chhan chu, a relbawltute relbawlah kan khawpkham loh vangte, kan duhdan leh tumdante leh kan beisei dan angtea, thil a kalloh vangte, mimalin thatur anga kan thlir ve dan anglova thiltih anih thin vangte ani.Sawmapakhat diktaka pek hi kan zavaia tihtur ani a, kan pekloh chuan Pathian thuawihlo misual kan ni, pelova thildanga thahnemngai viau si te hi, rukru leh thilsual tichunga thahnemngai kan ni ringawt ani. Chutiang bawkin Sawmapakhat dawng khawmtu leh ei leh in atana hmang a,relbawl thin tuten, Pathian duhdan thlir lek lova an hmana, Pathian duhdan ang lova an penpui phawt chuan hremna an pumpelh lovanga,a petute chuan thiam an chang ang. Chutih laiin,
kan duhdan leh kan thahnemngaihna kawng lo zawnga, rorel
khawlin sum leh pai, a hmang ni a kan hriat
avanga, sawmapakhat hi,a aiawh Puithiamte hnen thlengzolo zawng a thendarh anih chuan, a pe diklotu
hremin a awm anga. Mihring duhdan nilo mahse, Lalpa ber, a hmangtute chunga a
lungnih si chuan,Lalpan a hrem lovang. Chutiang bawkin,sawma
pakhat hmangtu, Puithiamte hman danah mipuite Lungawi mahse, Lalpa a
lawmloh erawh chuan , hremna a pumpelhtir hauh lo bawk ang kan
Khawvelah
kan ni tin thiltih leh eizawnnan Lalpan
RAM min pe a, thawk thei turin damna
tha minpe a, nun
nan ni tin eitur minpe a, malsawmna tamtakin min vur thin. Zung theilo leh e
theilote tamtak an awm laiin, natna avanga Phai kal ngai lovin mi tamtak min kan a, a man pektur nise ava tam awm em!!
Mahse, siam kan thawhchhuah atangin sawmah pakhat
chauh min hauhsaka,abak pakuate chu kan mamawh
angzela hman turin kutah phaltakin a dah anih chu, ava
ropui em! Mahse chu pawh chu kan kan petha
phal lova la
ui em em zui! Threnkhat leh chuan kan kan la chan
pakuate kha pumbilhveka, Lalpa pual,pakhat chauh atang khan
Sawmapakhatte,Ramthim atante,Biakin pual atante, thendarh la tum zui. Kei chuan SAWMAPAKHAT
thren lovin ka pe anga, ka la chan pakua atangin,Ramthim ka vei anga, ka chan
pakua atang vekin, Biakin ka sa anga,ka la chan pakua atang bawkin, thawhlawm
dang pawh ka pe ang. Lalpan ama pual chu a duhdanin Puithiamte
kaltlangin relbawl ve sela, a tul anih chuan Ramthim-ah, a tul anih chuan
Biak In sak nan; malsawmna ka dawn ngaihtuahin a phuttlem em mai, ka chuhpui
hauh lovang, pakua kala nei alawm. kan
Sawmapakhat petuten pe dik phawt ila, a hmanna tur ngaihtuah tuten ruahman dik leh ila, a kalnatur kawnga pek dikloh in zirtir ai chuan, kan pekdiksa ruahmanna kawngah thurawn dik inpe ila, a ruahmantuten thurawn tha leh dik chu zawm tum bawk ila.Lalpa kohhran hi dikna kawngah diktaka kal turin i infuih thar leh sauh sauh ang u khai.Lalpa pual SAWMAPAKHAT thawhlawm dang atan thren i tum maw? Khawnge ila chanve PAKUA TE KHA ??
Lalpan malsawm mawlh rawhse.
SAKAWLH LEH A NAMBAR.
Tunlai titi tam takah sakawlh leh sakawlh nambar a lar hle a, Bible-in ‘Sakawlh’ a tih hi enge nia, eng anga hna thawk tur nge a nih? hriat a pawimawh hle a. Sawi hawn nan ka han ziak a, he lama tui miten rawn chhunzawm se. Dan. 7:1-8
ah sakawlh pali
hmu a; chungte chu
tawi te kan
tein sawifiah ta ila:-
1. Sakawlh pakhatna :- Dan.7: 2-4. Sakeibaknei ang, mupui anga thla nei, Daniala’n a hmuh hi, Babulon sorkar, Nebukadnezzara lal ram, khawvel hneha awp bettu kha a ni a. Sakeibaknei hi ramsa zinga ropui leh huaisen ber a ni a, hei hian Babulon lal Nebukadnezzara chu lal ropui leh huaisen tak a nihzia a tilang a. Mupui hi chungleng sava zinga chak leh huaisen, ram zau tak taka thlawk kual chi a nih angin, Babulon lal hi lal chak leh huaisen, ram zau tak tak la duai duai mi a nihzia a tilang bawk a. Mupui anga thla a neih, a lo thlawn ta khan, Nebukadnezzara a lo at tak avanga a chakna hmang thei lova a awm takzia a entir a. Ke pahniha ding tura mihring thinlung pek a nihna hian, Pathianin Nebukadnezzara thinlung a tihvar sak a, lalthutthleng a luah leh takzia a entir a. Nebukadnezzara hi khawvel hneh hmasa bertu, sakawlh pakhatna a ni.
2. Sakawlh pahnihna :- Dan.7:5. Savawm ang, a ke khing lehlama ding, nak ruh pathum seh kawh, Daniala’n a hmuh hi, Babulon sorkar hneha khawvel awp bettu, Medo leh Persia sorkar (lal Kura leh lal Daria) inkawp kha an ni a. Savawm hi ramsa zingah a kawlh em em a, a tawh apiang seh a tum zel thin angin, Medo leh Persia sorkar hi an kawlh em em a, an vela sorkarte chu an bei a, an hneh zel a. Savawm a ke khing lehlam (ke 2) a ding hian lal pahnih inkawp a nihzia a entir a, nak ruh 3 a seh kawh hi a ram lak, sorkar pathum inhlawm khawm (Babulon, Lybia, Aigupta) te an ni a. Heng ram pathumte a lak dan pawh hi a kawlhna leh a sipai tamna avang a ni. “Tho la, tisa tam tak ei zo rawh,” tih hian ram tam tak hnehtu a nihzia a tilang.
3. Sakawlh pathumna :- Dan.7:6- Keite ang, thla pali nei, lu pali nei, Daniala’n a hmuh hi Medo leh Persia hnehtu Greek lal ram, (Alexander ropuia) khawvel hnehtu kha a ni a. Keite ang, thla pali nei a nihna hian, a chakzia leh tuan ranzia a entir a. Greek lal ram hi a tirah chuan zimte a ni a, kum 10 chhung lekin khawvel a hneh a, India ram pawh a rawn hneh hial a ni. A lu pali hi Alexandera sipai General pali (i) Ptolemy - Aigupta awptu (ii) Selucus - Suria ram awptu, (iii) Caisunder - Makedonia ram awptute an ni.
4. Sakawlh palina:- Dan.7:7-8 Sa tihbaiawm leh hlauhawm tak, thir ha ropui tak nei, ei buan buana, pawt sawm buan buan, a lu-a ki sawm nei. Daniala’n a hmuh hi Greek lal ram hneha khawvel awptu, Rom sorkar chu a ni a. Thir ha ropui tak a neih hian Rom sorkar nghehzia a entir a, a hmaa lal ram 3-te ai chuan a ding rei daih a, B.C.63 - A.D. 476 thlengin a ding a, Isua Krista khengbeta, Apostol-te leh mi thianghlim kal hmasa te nasa taka sawisatu pawh Rom sorkar hi a ni.
He sakawlh lu sarih leh ki sawm nei Daniala hmuh hi, AD 96-a Johana’n sakawlh lu sarih leh ki sawm nei a hmuh nen a thuhmun a, ”Ki sawm i hmuhte kha lal 10 ram la nei lote an ni,” (Thup. 17:12) tih a ni. Tin, Dan.2:31-45 a Nebukadnezzaran a mumanga mi lim ropui tak a hmuh, ke zungtang sawm nen pawh a thuhmun bawk a. Rom sorkar ropui tak kha A.D. 476 hnuah lo tlu chhe mah se, khawvel hun hnuhnungah hian a ki 10 (lal ram 10 inzawm khawm) hi a lo la ding leh dawn a, hei hi sakawlh hnuhnung ber tur chu a ni. He sakawlh lo che leh tur hian Israel-te pawh thla 42 zet a la awp bet leh dawn a ni. (Thup.11:1-2)
Sakawlh lo lan hmain mi thianghlim lawr a ni ang :
Luka 17:26-28 ah, “Nova dam laia thil awmzia ang khan mihring fapa lo kal leh ni te chuan a awm bawk ang; chutiang bawkin Lota dam laiin a lo awm a,” tih kan hmu a. Nova dam laia Pathianin khawvel a hrem dawnin Nova-te chhungkua lawngah a luhtir phawt a, tui lian hmanga mi sualte chunga phuba lakna rapthlak a thlen laiin, Nova-te chu tui lian chung lamah an leng chho diai diai mai a. Sodom leh Gomora Pathianin a hrem dawnin Lota-te chhungkua pawh a hruai chhuak phawt a, chumi hnuah Sodom khua chu mei leh kat-in a hrem ta a. Chutiang bawkin khawvel hun tawpa sakawlh chetna leh Pathian phuba lakna rapthlak thlen hma ngeiin ringtute chu Lal Isua’n van boruakah a seng phawt dawn a, chu chu ‘Mi thiang- hlim lawr, rukru anga Isua lo kalna’ tih a ni. (Matt. 24: 42-43; Luka 17:34-36; I Thess.5:2-3; II Pet.3:10;) “Ngai teh, rukru angin ka lo kal dawn e, inringa puan veng chu a eng a thawl e; chutilochuan saruakin a leng ang a, a zahmawh an hmu dah ang e, hmun pakhat Hebrai tawnga ‘Harmagedon’ an tihah chuan an hruai khawm ta a,” (Thup.16:15-16) tih kan hmu a, rukru anga mi thianghlimte lak an nih hnuah sakawlh chetna leh Harmagedon indona chu a lo thleng chauh ang.
Daniala hapta 70 :
Daniala hapta 70 hi sawi tel a ngaih thin avangin, a kaih tawiin tlem sawi tel ila: Dan.9:24-27 ah chuan, “Bawhchhiatna tikin tur leh sualna titawp tur te, khawlohna thianfai tur te, chatuan felna la lut tur te, inlarna leh thu hrilh lawk nena chhinchhiah tur te, hmun thianghlim ber chu hriak thih turtein i mite leh i khawpui thianghlim tan hapta sawmsarih pek a ni. Tin, hapta sawmruk pahnih hnuah chuan hriak thiha (Krista) chu tihbo a ni ang a, engmah a nei tawh lo vang: tin, lal lo kal tura mite chuan khawpui leh hmun thianghlim chu an tichhia ang ; tichuan, a tawpna chu tui lian nen a ni ang a, a tawpna thleng pawhin indona (Harmagedon) a awm ang, chhiatnate chu a inruat sa a ni. Tin, hapta khat atan mi tam tak hnenah thuthlung nghet tak a siam ang a; tin hapta chanve-ah chuan inthawinate leh thil hlante a tibang ang; tin, titiautu chu tenawmna thla chunga chuangin a lo kal ang a; tin, tawpna lo thleng ngei tura ruatsa thleng chuan thinurna chu titiautu chungah chuan leih buak a ni ang.” tih kan hmu a.
Pathianin Daniala hnena hapta 70 a pek hi kum hapta a ni a, (Kum 7 zel hi hapta khat a ni a, hapta 70 chu kum 490 a ni) He hapta sawmsarih hi Juda-ten an hman zawh chuan ‘kum sang rorel’ hi thleng tur a ni a.
(i) Bawhchhiatna tihkin a ni ang a,
(ii) Sualna zawng zawng tihtawp a ni ang a,
(iii) Khawlohna then fai a ni ang a,
(iv) Chatuan felna lak luh a ni ang a,
(v) Inlarna leh thu hrilh lawkna a ngai tawh lo vang,
(vi) Hmun thianghlim ber chu hriak thih a ni ang.
He hapta 70 hmang tura thupek hi, Jerusalem tungding leh sa tha tura thupek a chhuah atanga intan a ni. (Nehemia 2:1-8) chu chu B.C.445 atanga intan a ni. Israel-ten he hapta hi an hman chhoh mek laiin, a kum 483 (hapta 69)na an hman laiin Isua Krista Kross-ah khenbeh a ni ta si a, Lal Isua Krista khenbeh (AD.32 vel) atangin kohhran hun, kum 2000 chuang zet a lo tlazep ta si a, Juda-te chuan an hapta 69 (kum 483) hman bak, hapta khat kum 7 la hman tur chu an hmang thei ta lo va, khawngaihna thuthlung thar hun (kum 2000 chuang zet) hi tihtawp a niha, Lal Isua’n mi thianghlimte a lawr phawt hnuah Juda-ten an hapta hman bak la awm, hapta khat (kum 7) hi an la hmang leh dawn a, he hapta an hman hun tur hi ‘kum 3 leh a chanve hmasa leh hnuhnung’ tia then a ni a.
He kum thum leh a chanve hmasa zawkah hian:
(i) Juda-te hnenah thu hretu pahnihin thu an hril ang.(Thup.11:3)
(ii) Lal sawm inzawm khawm leh kohhran kal sual (nawhchizuar) chu an inkawp ang (Thup.17:)
(iii) Kum 3 leh a chanve hmasa a ral dawn tepah hian Juda- ten sakawlh nen inremna thuthlung an siam ang.(Thup.17:13)
(iv) He sakawlh hian rei loteah Juda-te inthawina leh thil hlan chu tihban sakin, Juda-te thuthlung leh Pathian Dan chu a bawhchhiat sak ang. (IIThes.2:8-9)
(v) Sakawlh hian a kawppui kohhran kal sual pawh a duh leh lo ang a, a tiboral bawk ang.(Thup.17:16)
Kum thum leh a chanve hnuhnung zawkah:
(i) Titiautu tenawm chu a din lohna tur hmun thianghlim (Jerusalem Temple)-ah a lo ding ang, (Dan.9:27; Matt.24:15-22)
(ii) Rom ram lo thangharh thar, lal sawm inzawm khawm chuan Jerusalem chu thla 42 (kum thum leh a chan ve an rap bet ang) (Thup.11:2)
(iii) Dan bawhchhepa (sakawlh lal ram) chet hun tur hi thla 42 (kum thum leh a chanve)a ni.(Thup.13:5)
(iv) He hun tawpah hian indona rapthlak (Harmagedon) a lo thleng ang.(Thup.14:19-20; 16:15-16; 19:11-18; Joela 3:1-2)
Daniala hapta 70-na, hapta khat, kum 7 hun chhungah hian Thup. bung 6-19 inkara buaina chi awm zawng zawng hi a lo thleng ang.
Sakawlh leh a hming Nambar chu :
Lal Isua’n ringtute a seng hnua, Rom lalram sawm in zawm khawma lo ding chhuak leh tur (sakawlh) hi:-
(i) Dan.7:7-8 in, “Sakawlh ki 10 ” tiin a sawi .a
(ii) Thup.17:3-8 in ”Sakawlh ki 10 nei” a ti bawk a,
(iii) Dan.2:31-45 in mi lim ‘ke zungtang sawm’ tiin a sawi thung a, an sawi tum a thuhmun vek a.”Ki sawm i hmuh te kha, lal sawm ram la nei lote an ni,” (Thup.17:12) tih a ni bawk. He ki 10 ram la nei lo, lo ding chhuak tur hian, kohhran kal sual (nawhchizuar) chu a rawn kawppui dawn avangin, “Sakawlh lu sarih leh ki sawm nei chungah nawhchizuar ropui tak a thu,” (Thup.17:7-10) tiin sawi a ni. He sakawlh lal ram hian khawvel rawn hnehin, Israel-te ngei pawh a rawn awp bet leh dawn a. ”Jerusalem khaw thianghlim chu Jentel-te (sorkar) chuan thla 42 (kum 3 leh a chanve) an rap bet ang,” (Thup.11:1-2) tih kan hmu a. “Sakawlh chu thla 42 che tura thu pek a ni,” (Thup.13:5) He mi hunah hian sakawlh ‘Dan bawhchhe pa’ chu a din lohna tur hmun thianghlim (Jerusalem Temple)-ah lo dingin, ama lim ngei chu chibai buk turin a tar chhuak dawn a (Matt.24:15-16; Dan.9:27) He sakawlh hian, “Pathiana an vuah apiang leh sakhua zawng zawng dovin, Pathian ang hialin a intar chhuak ang.” (II Thes.2:4)
Thup.13:15-18, “Tin, sakawlh lem chu a tawng theihna tur leh sakawlh lem chibai buk lo apiang a tihhlumtir theihna turin sakawlh lem hnenah chuan thawkna pek phal a ni. Tin, mi zawng zawng a lian a tein, a hausa a retheiin, bawih leh bawih lo pawh, an kut dinglamah emaw, an chalah emaw chhinchhiahna a neihtir hlawm a, chhinchhiahna sakawlh hming emaw, a hming nambar emaw nei te chauh lo chuan tuman engmah an lei leh an hralh theih loh nan. Hetah hian fin a tulzia a lang. Chhut thiam chuan sakawlh nambar chu chhut rawh se, mihring nambar a ni si a; a zat chu 666 a ni” tih kan hmu a. Sakawlh chhinchhiahna lo awm tur hi chu, ‘Sakawlh hming emaw, a hming nambar emaw’ tih a ni.
Sakawlh chet dan tur point 8 tar lang ila:-
(i) Jerusalem khua chu thla 42 a awp bet ang (Thup.11:1-2; 13:5)
(ii) A din lohna tur hmun thianghlim (Jerusalem temple)-ah a lo ding ang (Matt.24:15-16; Dan.9:27)
(iii) Pathiana an vuah leh sakhua zawng zawng a do ang. (IIThes.2:4)
(iv) Pathian Biak Inah Pathian ang hialin a intar chhuak ang. (IIThes.2:4)
(v) Sakawlh leh a lem chibai buk lo apiang a tihhlum theihna turin sakawlh lem hnenah thawkna pek a ni ang. (Thup.13:15)
(vi) Mi zawng zawng,an kut dinglamah emaw, an chalah emaw chhinchhiahna a neihtir ang. (Thup.13:16)
(vii) Sakawlh hming emaw, a hming nambar emaw neite chauh lo chuan engmah an leiin an hralh thei lo vang. (Thup.13:17)
(viii) Sakawlh nambar chu mihring nambar a ni a, 666 a ni (Thup.13:18)
Heng point 8 atang hian sakawlh leh a chet dan tur kan hmu a. Tun laia sakawlh nia kan sawi te hi chuan, a lim tar chhuah a nei lo va, chibai buk duh lote tihhlumna thu pek pawh a nei lo va, Pathiana vuah apiang leh sakhua zawng zawng a do bawk si lo va, sakawlh hming leh a hming nambar nei turin tumah a tilui bawk si lo va. Chhiarpui (Census) leh khua-leh-tui (Citizenship) chhinchhiahna mai a ni a, hlauh tur a awm lo ve.
Sakawlh lal ram chu Isua’n a titlawm ang:
He sakawlh hnuhnung ber (Rom lal ram tlu chhe tawh hnu) Daniala hapta 70 na hapta khat kum 7 chhunga lo ding chhuak leh tur (lal ram 10 inzawm khawm) hian kohhran kal sual (nawhchizuar) chu a rawn kawp ang a, he sakawlh lal ram hro-hrang na tak hi, Harmagedon indona in a chhilh zui ang. Lal Isua’n kum sang rorel tura mi thianghlimte nena van boruak atanga leilunga a chhuk hunah a titlawm ang. Nebukadnezzara mumanga a mi lim hmuh, a ke zung tang sawmte (lal ram10) Daniala’n a hrilhfiahnaah, “Chung lalte niah chuan van Pathianin ram a rawn din ang a, chu chu a chhe ngai tawh lo vang a, a lalna pawh mi dangte tan hnut chhiah a nei hek lo vang. Heng ram zawng zawngte hi a tikeh sawmin a tiral zawk ang a, kumkhuain a ding reng ang.” (Dan.2:44) tih kan hmu a ni.
Hetih hunah hian, sakawlhin mi thianghlim a lo tihhlumte chu Lal Isua’n a kai tho ang a, Thup.20:4-ah “Sakawlh leh a lem chibai buk lova an chalah emaw, an kutah emaw chhinchhiahna nei lote thlarau chu ka hmu a, chungho chu an lo nung leh a, kum sangkhat atan Krista nen rorelin an awm,” tih kan hmu a ni. He kum sang rorel hunah hi chuan Lal Isua’n thuneihna zawng zawng a nei tawh ang a, ringtute zalenna ni ropui a lo thleng tawh ang.
Kan chhandamtu tak leh a ropuina,
Chiang takin amah kan hmuh hunin;
Lalin khawvel zawng zawng ro a rel ang,
Mi tinin ‘a mak hle’ kan ti ang.”
Chhiartute thu dik hmu chhuaka, hlauh tur dik tak hlauva, hlauh loh tur chu hlau miah lo turin, Lal Isua’n malsawm zel rawh se. Amen !
&&&&&&
ISUA HI PATHIAN A NI
Bible : “Amahah (Isuaah) chuan Pathian famkimna tinreng chu taksa neiin a awm reng si a” (Kolossa 2: 9)
Pathian lehkha thuin Pathian hi pakhat a ni tih a rawn nemnghet ang thlap hian Isua hi Pathian a ni tih a rawn nemnghet thlap a ni. Isua hi Pathian famkim a ni ang bawkin mihring famkim a ni tih Bible hian min zirtir a ni. He bungah hian Isua hi Pathian famkim a ni tih kan sawi dawn a; Bung 5 -naah mihring famkim a ni tih thupui hmangin kan zir leh ang a. Isua hi Pathian a ni tih Pathian lehkhathu hmangin kan sawilang ang a, chhiartute tan hriatthiam a awlsam zâwk nan number kan pe thin ang.
THUTHLUNG HLUI KHAN ISUA HI PATHIAN A NI TIH A RAWN PUANG A
1. Isua hi Pathian kan tih chu a ni tih hriatfiah theihna chiang tak pakhat chu Isaia 9:6 thu hi a ni a: “Kan tan naupang a lo piang a, fapa pêkin kan awm ta a, rorelna chu a kokiah a chuang ang a, a hmingah chuan Maka, Remruattua, Pathian Chaka, Chatuan Pa, Remna Lal an ti dawn si a”. Nau tê(Naupang) tih hian “Pathian Chaka” leh “Chatuan Pa” mihringah a lo channa emaw a inpuanchhuahna chu a sawi chiang hle a ni.
2. Isaia hian Messia chu Immanuela sak tur a ni tih a sawi lâwk a, Immanuela chu kan hnena Pathian awm tihna a ni si a. (Isaia 7:14; Matthaia 1:22-23).
3. Isaia chuan Messia chu Davida pa Jessaia atanga lo chawrchhuak a nih thu leh Jessaia chu Messia atanga lo chawrchhuak a nih bawk thu a sawi a (Isaia 11:1, 10). Tin, Isua chuan Davida lo chawrchhuahna zung leh Davida thlah a nih tho thu a sawi leh bawk a (Thupuan 22:16). Mihring tîsa a nihna kawngah chuan Jessaia leh Davida thlah atanga lo piang a ni a, chutihlai chuan Thlarau a nihna lamah ve thung chuan Jessaia leh Davida te siamtu, an nunna zung a ni leh tho bawk a. Hemi thil nih dan hi rilrua hre ran chungin Pharisaite tih manganna tûrin Sam 110:1 thu hi Isuan a sawichhuak a. “Davida chuan Lalpa tiin Messia chu a ko si a, engtinnge Messia chu Davida fapa a nih theih le?” tiin a zawt buai duh ve kher a ni (Mathaia 22:41-46).
4. Isaia 35:4-6 thu hian Isua chu Pathian a ni tih a tilang leh bawk a: “Ngai teh u --- in Pathian chu a lo kal ang a, a chhandam ang che u” tiin. Pathian a lo kal hunah chuan mitdel te mit a lo var ang a, bengngawng te beng pawh tihvarin a awm ang a, kebaite pawh an zuang ang a, tawngtheilote lei pawh a lo tawng bawk ang tih thu hi a sawi chhunzawm bawk a. He Pathian lehkha thu hi Amah insawi nan Isuan a hmang a (Luka 7:22), a rawngbawlnaah khan heng thil hi a ti vek reng a ni.
5. Isaia 40:3 thu chuan, “Thlalerah LALPA kawng buatsaih ula, ram rovah chuan kan Pathian tan lamlian tirual rawh u.” a ti a, Baptistu Johana khan Isua tan kawng a sial sak a, heng hrilhlâwknate hi a ti famkim ta a ni (Matthaia 3:3). Tichuan, Isua hi LALPA (Jehova) kan Pathian chu a ni.
6. Mika 5:2 thu chuan Messia (Isua) hi Pathian a ni tih a tifiah leh bawk a. “Nimahsela, nang Bethlehem Ephratha, Judai rama sang tam tak zinga telah tê hle mah la, nangma lak atang hian Israelho roreltu tûr chu ka tan a lo chhuak ang a; a lo chhuahna chu hmakhawsang ata, chatuan atangin a ni.” tiin.
Tichuan Thuthlung Hlui hian Messia leh Chhandamtu lo kal tur chu Amah Pathian ngei a ni tih chiang takin a sawi a ni.
THUTHLUNG THAR HIAN ISUA HI PATHIAN A NI TIH A PUANG BAWK A
1. Tirhkohte 20:28 thu hian Kohhran chu Pathianin a thisenin a lei a ni tih min hrilh a, chu Pathian thisen chu Isua thisen hi a ni.
2. Paula chuan Isua chu “Kan Pathian ropui tak Chhandamtu Isua Krista” tiin a sawifiah a (Tita 2:3). New International Bible (NIV Bible) chuan “Kan Pathian leh Chhandamtu ropui tak, Isua Krista” tiin a sawi bawk a ni.
3. Petera chuan “Isua Krista kan Pathian leh Chhandamtu” tiin a sawifiah a (II Petera 1:1). NIV leh TAB (Amplified bible) chuan “Kan Pathian leh Chhandamtu Isua Krista” tiin an sawi bawk a.
4. Kan taksa hi Pathian Biak In (Inkhawmna temple) a ni a (I Korinth 3:16-17), Krista ngei chu kan thinlung chhunga cheng (leh kan taksa chhunga cheng) a ni tih kan hre bawk a (Ephesi 3:17; II Korinth 13:5).
5. Kolossa bu hian Krista Pathianna chu khauh takin a sawi uar hle a ni. “Amahah (Kristaah) chuan Pathian famkimna tinreng te chu taksa neiin a awm reng a ni” a ti a ni (Kolossa 2:9; 1:19). He Pathian thu chang hian Isua chu Pathian a ni ve tawk tawk angin a sawi lova, Pathian Pathianna zawng zawng chu Amahah hian a kim vek a ni a ti zâwk a ni. Pathian Pathiannaah chuan mi hrang hrang an awm an tih thin chu lo dik ni ta ang sela chuan, Kolossa 2:9 thu hian Chung mi hrang hrangte chu taksa neiin Isuaah hian an awm kim vek a ni tiin a sawi ngei tûr a ni ang. Amahah chuan kan famkim ta bawk a (Kolossa 2:10). Pathian hnena mamawh kan neih apiangte chu Isua hnenah hian a kimin kan hmu vek bawk a. (Kolossa 2:9 thu sawizauna leh Kolossa ziak a Krista Pathianna fiah lehzualna chu Bung 9: THUTHLUNG THAR HRILHFIAHNATE: TIRHKOHTE A=ANGA THUPUAN THLENG tih en ang che).
Isua Krista Pathian a nihna famkim Thuthlung Tharin a sawi chu kan hrechiang ta phawt a.
PATHIAN CHU MIHRING ISUA-AH A LO CHANG
Isua hi Pathian a ni tih thu hian a sawi ber chu Pathian chuan Mihring tisa a rawn pu tih hi a ni. Hei tak hi Bible-in a sawi chu a ni.
1. “Pathian chu tisa puin a lo lang a, (Tisa a lo lang a)
Thlarauva thiam chang a,
Vantirhkohte hmuha,
Jentailte zinga tlangaupuia,
Khawvelah hian mite rina,
Ropuinaa hruai chhoh tâka chu”. (I Timothea 3:16). (Chang16 thu nemnghettu chu chang 15 thu hi a ni tih en nawn leh la). Pathian chu hmuh theih tûrin tîsaah a lo chang ta a; Pathian chu thlarauvah hriatfiah (a dik tih) a lo ni ta bawk a; Pathian chu Vântirhkohte’n an hmu tawh bawk a, Pathian chu Khawvelah miten an lo ring ta bawk a, Pathian chu ropuinaah lakchhoh a ni leh tawh bawk a nih chu. Engtin leh engtikah khan nge heng thil hi a lo awm? Isua Kristaah khan a thleng famkim vek tawh.
2. “A tirin thu a awm, thu chu Pathian hnenah a awm, Thu chu Pathian a ni- Thu chu tisaah a lo chang ta” (Johana 1:1-14). A tak takin thu (Pathian) chu Tabernacle-ah (Biak Inah) tisain a lo chang ta. Engtik lai khan nge Pathian chuan tisa kawr a rawn hak? Isua Kristaah khan a famkim vek tawh bawk. Heng Bible thu te hian Isua chu Pathian a ni tih a sawifiah hle mai. Pathian chu tisa taksain a inpuang, a inhriattir, a inhriatfiahtir, a in pholang, a in entir takmeuh a ni.
Pathian chu Thlarâu a nih kha. Thlarâu chauh a nih lai khan tisa leh thisen a nei lova, mihring hmuh theih a ni hek lo. Mihringte hmuh theih a nihna turin leh kan sual tam tak tan thisen thianghlim a chhuahtir theih nan tisa a rawn put a tul a ni. (Fapa a nih chhan hriat belh nan Bung 5 thu: PATHIAN FAPA tih en ang che). Isua hi Pathian dang a ni lova, Pathian peng pawh a ni lova, Thuthlung Hluia Pathian tisaa inthuam a ni zâwk. Pa a ni a, mihring sualna avangin chutianga a lo awm chu a tûl miau si a ni. Mihringin kawrchung a ha thin ang chiah hian Pathianin tisa a rawn ha a ni. Pathian lehkhathu chang tam tak hian Isua Krista hi Thuthlung Hlui Pathian ngei kha a ni tih an puang a, amah a inpuan chianna tûr leh lêi leh vân inrem lehna turin tisa kawrfual a rawn ha mai a ni.
3. “Khatia Pathianin Kristaah chuan Khawvel hi amah nen inremin a siam a- inremna thu min kawltir kha” (II Korinth 5:19).
4. “Tuman englai mahin Pathian an hmu ngai lo, a Fapa mal neih, Pa angchhunga awm ngei khan a chanchin a hril tawh a ni” (Johana 1:18).
5. “Pathian, Hmakhawsanga thlahtute hnena bung tam tak leh kawng tinrenga zawlneitea thu sawitu khan, heng ni tawpah hian keimahni hnenah a Fapaah chuan thu a sawi ta. Chumi chu engkim rochungtuah a ruat a, chumi pawh chuan Khawvel te chu a siam a, Ani chu a ropuina êng leh a tak anpui ngei leh ama thiltihtheihna thua engkim tungdingtu niin, sualte a tlenfai hnuin chunglama Ropuibera dinglamah khian a han thu a” (HebraI 1:1-3).
6. “Isua chu hmuhtheihloh Pathian anpui (Image) a ni a” (II Korinth 4:4; Kolossa 1:15).
7. Isua chu Puanin taksa a khuh ang a, tisaa inkhuh Pathian a ni (Hebrai 10:20). Ama thusawi hrethiam vek lovin Abrahama pawh hian, “Pathianin beram no chu a intumchawp ang chu” a ti a nih kha (Genesis 22:8). Pathian chuan inthawina tûr taksa chu a intumchawp ta ngei reng a: “Inthawina leh thilhlan i duh lova, ka tan taksa min buatsaihsak zâwk a ni” tih a nih kha (Hebrai 10:5).
8. Isua chu chhungkaw dintu a ni a (Pa Pathian leh Engkim siamtu a ni a). A chhungkaw dinah chuan Amah chu Fapaah a rawn insiam bawk a (Hebrai 3:3 - 6).
9. Ama thilsiamte hnen ngeiah chuan a lo kal a, A mi thlanchhuahte hnenah ngei chuan, nimahsela an lo hre lova, an lo lawm bawk hek lo (Johana 1:10-11).
A TIRIN THU A AWM
Johana bung khat thu hian Pathian tisaa a lo channa rilru chu chiang takin min zirtir a. A tirin thu a awm (Thu hi Greek tawng chuan Logos a ni a). Mihring thu hi mihring atangin mihran a ni lo ang bawk hian Pathian thu hi Pathian lak atanga pathian dang emaw midang emaw a ni thei bik chuang lo. Pathian rilru leh Pathian remruatna leh Pathian ngaihtuahna chu Thu (Logos) chu a ni. A tirin Thu (Logos) chu Pathian thinlung chhungah Pathian hnenah chuan a awm a, thu chu amah Pathian ngei chu a ni(Johana 1: 1).Khawvel awm hma atang daih tawhin mihringa lo chan chu Pathian rilruah chuan a lo awm daih tawh a ni. Khawvel leilung nghahchhan phum hmain Pathian Beram No chu Pathian rilruah chuan talhin a awm daih tawh a ni (I Petera 1:19-20; Thupuan 13:8).
Logos hi Greek hman danah chuan thupuang chhuaktu rilrua thil awm, remruattua emaw hrilhfiahna emaw- lemchan ziaktu rilrua thil awm tihlanna hi a ni a, tin, taksa chetziaa ngaihtuahna lanchhuahtir emaw a sawi a sawi pawh nise, lemchanna hmun dawhsana tihchhuah hi logos chu a ni bawk.Johana bung khatna thu hian logos chu a tirah Pathian rilruah a awm tih thu a sawi a ni. Hunbi tiam a lo kim veleh Pathianin a remruatna chu thiltihin a lanchhuahtir ta a ni. A remruatna chu tisain a thuam ta a, Isua Krista, mihring pianhmang pu a lo ni ta a ni.
John Miller chuan Logos chu “Amah Pathian inpuangchhuak” a ni a ti a ni [10]. Amplified Bible chuan Johana1:1 thu hmawr bawkna chu “Thu chu amah Pathian ngei chu a ni” tiin a letling a ni. Flanders leh Cresson te chuan, “Thu chu Pathian, Amah leh Amah a inhaihawnna hmanrua a ni” an ti a ni [11]. chang 14-na thu chuan he Pathian ngaihtuahna thu- Thu tisaa lo lang hi Pa Fapa mal neihchhun ropuina nei a ti a, chang 18-na thu chuan “Fapa chuan Pa chu a pholang ta a ni” a ti a ni.
Greek mite finna zirna (Philosophy) ah chuan, Logos chuan lêi leh vân innghahna bulpui - finna leh hriatthiamna tih a kâwk a ni. Johana hunlai hian Greek mifing thenkhatte leh Juda Pathian thu zirthiam hote chu Greek ho ngaihdan hian a hneh hle a, a bik takin Juda mifing Alexandria khaw mi Philo chuan Logos chu Pathian hnuaihnung deuh leh chhangdawltu, Pathian tak atanga lo luangchhuak niin a ngai a [12]. Kristian kalsual thenkhatte’n (Gnosticism zirtirna lo piangchhuak thar huapin) he ngaihdan hi an zirtirnaah an la lut a, Isua chu dinhmun hnuaihnungah an dintir zui ta a. Heng zirtirnate hi a dik lohzia lantir pahin an thu hman thin hmansak vein Johana hian thudik tak zirtir nan a hman sak ve thung a ni. Thu (Logos) chu Pathian aia hnuaihnung zâwk a ni lova, Pathian ngei a ni zâwk (Johana 1:1). Thu chu Pathian hnen atanga lo luangchhuak a ni lova, Pathianah chuan a tir atangin a awm reng zâwk a ni (Johana 1:1-2). Isua Krista, Pathian Fapa chu, Thu ngei chu a ni a, tisaa lo lang Pathian ngei chu a ni. Chang khatna thua mi “Hnenah” tih hi Greek tawng “Pros” a ni a. Hebrai 2:17 thu leh 5:1 thu leh, Johana 1:1 thu a mi “bet tlat” tih nen thuhmun chiah a ni a, chutichuan “Thu chu Pathian hnenah a bet tlat a, Thu chu Pathian chu a ni” tiin a lehlin theih bawk a ni.
MIHRING NUN A HMAN TIRH ATANG KHAN ISUA CHU PATHIAN A NI NGHAL
Pathian chu Isua Kristaah tisain a lo lang a, a nun eng hunah tak khan nge Fapaah chuan Pathian a lo chen tan? Bible chuan chiang tâwk takin Isuan mihring nun a hman \an veleh Pathian famkimna chu Amahah a intan ve nghal tih a sawi a ni.
1. Matthaia 1:23 thu chuan heti hian a sawi a: “Ngai teh, nula thianghlim a rai ang a, Fapa a hring ang a, A hmingah chuan Emmanuela an sa ang” ti a a sawi kha a lo thlen theihna tûrin chûng zawng zawng chu a lo thleng ta a ni. Emmanuela chu “Kan hnena Pathian awm” tihna a ni. A pian hlim atang khan “Kan hnena Pathian awm” a ni daih tawh a ni.
2. A pian hlimah Vântirhkohte pawhin chibai an bûk a ni (Hebrai 1:6). Simeona khan nausen a nih lai khan Krista chu a ni tih a hre daih tawh bawk a (Luka 2:26), Anna khan nausen a nih lai khan Israelte tlantu a ni tih a hmu bawk a (Luka 2:38), Mifingte pawh khan nausen chu chibai an rawn bûk bawk a (Matthaia 2:11).
3. Mika 5:2 thu hian Messia chu Bethlehema a lo pian veleh khan Pathianna chu a bel nghal a, Nazareth a a seilen phawt hnuah ni lovin, Jordan luia Baptisma a chan atang pawh ni hek lovin.
4. Luka 1:35 thu hian Isuan mihring nun bul a tan veleh Pathian a nih chhan a sawi a, Vântirhkoh khan Mari hnenah “Thlarau Thianghlim chu i chungah a lo thleng ang a, chungnungbera thiltihtheihnain a hliahkhuh ang che; chuvangin mi thianghlim lo piang tûr pawh chu Pathian Fapa an ti ang” a ti a. Isua chu nula thianghlim lak atangin a lo piang a, Thlarau Thianghlim paitir a ni a, “Chuvangin” tih thu ang khan Pathian Fapa a ni. Kawng dangin han sawi leh ila, Isua hi Pathian Fapa a ni, a chhan chu, mihring nilo, Pathian ngei chuan a paitir avangin. A ngial a ngana a Pa chu Pathian a ni. “Pathianin khawvel a hmangaih em em a, chutichuan a Fapa mal neihchhun a pe a” tih ziak ang khan (Johana 3:16). Hring awmzia chu pa lo ni ta, fa hring, nunna pe, siam tih te a ni. Nula thianghlim Mari pumchhungah Pathianin Isua chu a paitir a ni.
Isaia 7:14 thu pawh hian nula thianghlim naupai lo piang tur chu Pathian a nih tur a lo hre lawk a. Kawng danga sawi chuan , hmeichhe chi ah khan Pathianin a Pathianna mize chi chu a dah a, naute lo piang tûr chuan nunna a lo nei ta a, Pathian nungchang chu a Pa lam atangin a chhawm ta nghal bawk a. A nu Mari hnen atangin mihring mizia leh nungchang a chhawm a, a Pa (Pathian, Josefa nilo) hnen atangin Pathian mizia leh nungchang a chhawm bawk a. Isuan a Pa mizia chu a than len pui zel a, a hnu hun engemaw khaihhlak laia Pathian thiltih avanga a Pathianna lo thar ta a ni lo. Nula thianghlim hrin a nihnaah khan a Pathianna chu a lo nei nghal vek a ni.
Mi thenkhat chuan a Pathianna famkim chu a hun hman chhohnaah Baptisma a chan atang khan nei chauh niin an ngai thin. Amaherawhchu nula thianghlim hrin a nihna Luka 1:35 thu ang khan chutiang chu a ni thei si lo a ni. Pathian mizia leh mihring mizia chu puma pai a nih lai khan a nei kawp nghal daih tawh a ni. Isuan Baptisma a chan laia Thlarau Thianghlim thuro anga a lo chhuk tum kha Thlarau Thianghlim Baptisma a channa a ni hauh lo a ni; Isua chuan Pathian famkimna zawng zawng chu a lo nei sa vek tawh zawk a ni (Kolossa 2:9). Baptisma a chanlaia thil lo awm kha chu leia rawng a bawl dawna hriakthih entirna leh Baptistu Johana’n a Pathianna a lo hriattheihna tûra chhinchhiahna a ni (Johana 1:32-34). (Isua baptisma chan thu hriatbelh nan Bung 8: CHANCHINTHA tih en bawk rawh).
PATHIAN PATHIANNA THURUK
Pathian mihringa a lo chang hi thil mak ber te zinga pakhat a ni a, Pathian chungchanga thil hriatthiam harsa berte zing a mi a ni. “Pathian Pathianna thuruk chu hnial rual lohvin a ropui a ni: Pathian chu tisaah a lo chang a.....” (I Timothea 3:16). Isua chu mihring piang tawh zawng zawng leh la piang leh tûr zawng zawng nen pawh inang lo tak a ni. Nihna mizia pahnih a nei a, Pathian famkim a ni a, mihring famkim a ni bawk a. (Bung 5: PATHIAN FAPA tih en la). He thurûk mak tak a\ang hian Pathian Pathianna chungchanga zawhna mi rilruah a lo piang a ni. Krista mizia pahnih inkawp hi mite’n an hrethiam thei lova, a hnathawh dan kawng hnih kal kawp chu an thliar hrang thiam thei lo. Pathian meuh nausenah a lo chang a, mihringte anga cheng ve ta chu an hrethiam phâk lo a ni.
Mari chhul chhunga Pathian leh mihring lo inbelhbawm dan, pai puitlin a lo nih dan mak tak chu kan hrefiah vek thei lo tih chu a dik ngei mai a, mahsela rinnain kan pawm thlap thei a ni. Isua chu tisain a lo kal tih kan ring lo a nih chuan, Krista dodaltu thlarau chu kan chang tihna a ni dawn a ni (II Johana 7); mahse Krista lo kal dan hi kan pawm chuan Pa leh Fapa chu kan nei nghal tihna a ni (II Johana 9). Pa leh Fapa chu Krista tihlan an ni (Johana 10:30; 14:6-11).
Pathian tisaa a lo channa thurûk hi Judate tan chuan tlûkna leh daltu lian tak a ni. Isua hi mihring ni chung si a, Pathian a nih bawk theih dan chu an hrethiam thei lo a ni (Johana 10:30). Pathianah a inchhal a, an hnawl a, tihhlum an tum \hin a (Johana 5:18; 10:33).
Vawiin thleng hian Juda mi tam takte chuan Isua hi Pathianah an la pawm thei lo. Juda kulmûk Puithiam (Rabbi) nen kan inkawm \umin Pathianah a pawm theih ngai loh thu min hrilh a [13], Pathian chu hmun tina awm a ni a, Hmuhtheihloh Thlarâu a ni bawk a, mihring hmuhtheih a ni lova, tisaa hmuh theih a ni lo a ti tlat mai a. A thil ngaihtuah dan chuan Isua lenlai nia Judate rilru tûr min hriatchhuahtir nasa hle mai. He puithiam ang hian Pathian thiltih dan tûr an suangtuah sa hmangin Pathian chu ramri khamsak an tum tlat \hin a. Chubakah Thuthlung Hluia Pathian lehkhathuin Messiah in Pathian anna a neih tûrzia a sawi hriatna fumfe an nei lo a ni.
Tawp chin neilo Pathian chu tisaa a awm theih dan mihring tan hriatfiah har hle mahse Pathian thuin tisaa a awm theih thu a puang tlat a ni. Genesis bung 18 thu a Abrahama hnena mihring anga Pathian a lo lan thu kha Rabbi hnenah chuan kan sawi a, hei hi atan thil hriatthiam harsa tak a nih thu a sawi a, tawng taksa nei mai (Anthropomorphism) anga hrilhfiah a tum talh mai a. Messia chu Pathian Jehova ngei a nih tûr zia hriattir tumin Bible chang dang kan sawi chhuak leh zel a: Isaia 7:14; 9:6; Jeremia 23:6 leh Mika 5:2 thu te hi. Heng thu te hi tan chhan a nei ta lova, a sawi ber chu heng Pathian lehkhathu te hi lehlin dik lo a ni mai thei tiin lo zirchian lehzual zâwk a intiam ta bawk a.
Pathiana “mi nung hrang te” erawh chu thuruk (Mystery) tia sawi an ni ve ngai lova, Bible hian Pathian chu Pakhat chauh a nihzia chiang takin a sawi a, hei hi chu mi zawng zawng tan hriatthiam a awlsam hle a ni. Pathian Pathianna a thurûk (Mystery) awmchhun chu: Pathian tisaa a lo chang hi a ni a, Isua chu Pathian leh mihring a ni kawp thei hi a ni. He thurûk (Mystery) thudik hi amah ringtute hnenah chuan a hriatfiahtir si a ni. Isua Krista nihna thurûk hi khawvel awm tantirh atanga thup tlat a ni a, Thuthlung Thar hunah hian puanchhuah a ni ta chauh a ni (Rom 16:25-26; Kolossa 1:25-27). Thuthlung Thar huna thurûk chu, Thuthlung Hlui huna hriatthiam phak loh, Pathian remruatna, kan hnena hriattir a lo ni ta hi a ni. “Khatia thurûk(Mystery) chu hriattirnaa hriattira kan lo awm kha; hmana tawitea ka ziak ang thu kha. Kha mi avang khan in chhiarin Krista thurûk ka hriatzia hi in hre thei ang. Chu chu tunlaia a tirhkoh thianghlimte leh a zawlnei thianghlimte hnenah Thlarau hriattirin a awm ta ang hian, tun hma lam khan mihring fate hnenah hriattirin a awm ngai lo” (Ephesi 3:3-5).
Pathian leh Pa, chu chu Krista, thurûk chu kan hre thei a ni (Kolossa 2:2. NIV leh Amplified Bible en tel bawk la). Isua Kristaah chuan finna zawng zawng leh hriatna zawng zawng leh Pathian Pathianna famkim chu an awm kim vek a ni tiin he thuruk (Mystery) hi Paula’n a hrilhfiah a ni (Kolossa 2:2, 3, 9). Pathian thuruk lailangtu chu Pathian Thlarâu chu a ni (I Korinth 2:7-10). Pathian anpui (Image) Krista enna chuan kan thinlung thim a chhun eng a ni (II Korinth 4:3-4). Tichuan Pathian Pathianna (God Head) hi Bible-in thuruk a tih chu a ni lova, Pathiana minung hrang hrang awmte phei chu thurûk (Mystery) a ni lo lehzual. Thuruk (Mystery) chu Krista, kan hnena inhriattir hi a ni. Israelte Pathian pakhat tisaa he khawvela a lo kalna hi thuruk (Mystery) chu a ni mai a ni.Tunah zawng thurûk chu laihlan a ni ta a, Pathian thu pawhin kan hnenah hriattirin a awm tawh tih a puang bawk a ni.
ISUA HI CHATUAN PA CHU A NI
Pathian chu pakhat chauh a awm a, Pathian chu Pa a nih bawk si a, Isua chu Pathian a nih bawk si chuan, Isua chu Pa a ni lo thei lo a ni. Mi thenkhat, Isua hi Pathian a ni tih ring an awm a, Pa a nih erawh chu an ring lova, chutiang mite tan chuan Isua hi Pa a ni ngei tih Bible thu hmangin kan sawi belh leh dawn a ni. Hei hian Isua hi Pathian a ni tih a sawifiah belh bawk ang. Hemi sawifiah nan hian Bible chang pahnih chauh pawh a tâwk thei awm e.
1. Isaia 9:6 thu chuan Fapa chu chatuan Pa a ni a ti a. Fapa lo piang tura hrilhlawk chu Isua ngei hi a ni si a; chubakah Pa chu pakhat chauh a awm bawk si a, chuvangin Isua chu Pa a ni a, Pathian a ni. (Malakia 2:10; Ephesi 4:6).
2. Kolossa 2:9 thu chuan Isuaah chuan Pathian Pathianna chu a famkimin a awm tih a puang a ni. Pathian Pathianna chuan Pa a nihna pawh a huap tel vek a, chuvangin Isuaah chuan Pa chu a awm tih a chiang hle bawk.
3. Bible chang pahnih kan tarlan tâk te bakah khian Amah Isua ngeiin Pa chu a ni tih min zirtir a ni. Tum khat chu Isuan Pa chanchin a sawi laiin Pharisaite’n, “I pa chu khawiah nge?” tiin an zawt a. Isuan a chhang a, “Nang nin kei min hre lo, ka Pa pawh in hre lo: Kei min hria ni ula chuan Ka Pa pawh in hre tawh a ni mai tur a” tiin a chhang a. (Johana 8:19). Isuan a sawi chhunzawm zel a “Chuvangin an hnenah ‘In sual nei reng chungin in thi ang’, ka tih kha, Ani chu ka ni (Awma ka ni, Amah chu ka ni= I AM HE) tih in awih loh chuan in sual nei reng chungin in thi mawlh ang” a ti a (Johana 8:24).
Atira Greek Bible-ah chuan, “Ani (He)” tih hi a awm lova, letlingtuten a thu tihfiah nana an hman belh a ni. Isua khan Exodus 3:14 thu ami AWMA KA NI titu kha amah ngei hi a ni tih a in hriatfiahtir a ni. A thusawi awmzia hrefiah thei lo Judate’n, “Tunge maw I nih le?” an ti a. Isuan a chhang a, “Atira in hnena ka sawi \hin kha” a ti a (Johana 8:25). “Pa chanchin a sawi tih an hre lo” (Johana 8:27). AWMA a nih thu leh Pa anih thu hi Isuan hrilhfiah a tum tlat a, chu chu an pawm theih loh chuan an sual nei reng chungin an thi dawn a ni.
4. “Kei leh Pa chu pumkhat (One) kan ni” tiiin Isuan a sawi bawk a (Johana 10:30). Mi thenkhatte’n, “Pa kiang emaw bul emaw a awm anga sawi an tum thin a, nupui leh pasal pawh pumkhat (One) an ni a, mi pahnih inlungrual pawh pumkhat (One) an ni thei tho bawk a, chutiang ang tho chuan Isua leh pa hi pumkhat (One) an ni” an ti thin. He hrilhfiah dan hian Isua sawi tum tak chu a thiahsak a ni. Pathian lehkhathu tam tak chuan Isua chu mihring a nihnaah chuan Fapa a ni a, chu chauh chu a ni lova, a Pathianna lamah ve thung chuan Pa a ni tlat thung a ni.
5. Entirnan, Johana 12:45 ah chuan Isuan, “Tupawh kei min hmufiah chuan min tirtu a hmufiah nghal a ni” a ti a ni. Mi tupawhin Isua chu Pathian a nihna a hmuhsak chuan Pa chu a hmu nghal a ni.
6. Johana 14:7 thu-ah chuan Isuan a zirtirte hnenah, “Kei hi min hria ni ula ka Pa in hre tawh a ni mai tur a; tun a chinah amah in hria e, amah in hmu tawh bawk” a ti a. He thu an han hriat hian Philipa’n, “Lalpa Pa chu keini min hmuhtir ta che, chutichuan kan tan a tâwk ang” tiin a ngen nawn leh a (Johana 14:8). Kawng dangin han sawi leh ila, Isuan Pa chu a kawhhmuh chuan an lungawi tawh dawn a ni. Isua chhanna chu hei hi a ni:
“Philip, hei leh chen hi in hnenah ka awm tawh a, chuti pawhin min hrefiah lo maw? Tupawh mi hmu chu Pa hmu a ni. ‘Pa keini mi hmuhtir rawh’, eng ti tiha i ti nge ni? Kei Paa ka awm leh Pa keimaha a awm tih in awih lovem ni? In hnena ka thusawi hi keima phuahchawpin ka sawi lo; Pa keimahah a awm reng a, a thil a ti zawk \hin a ni. Kei Paa ka awm leh Pa keimahah a awm tih mi ring rawh u; a nih loh leh, thiltih avang tal hian mi ring rawh u”,
tiin (Johana 14:9-11). He thu hi mi pahnih inlungrual avanga pumkhat (one) anga ngaih theih mai ang a ni hauh lova, chumi piah lama mi thuhmun, (one) mi pakhat, pumkhat sawina a ni zawk e; Krista’n tîsaa lo chang Pa ngei a nihzia thu a sawina chu eng thil dang mah a kâwk thei lo. Tunlaia mi tam tak te ang mai hian, Philipa hian Pa chu hmuh theih loh Thlarau, mihringin amah a hmuhtheihna kawng awmchhun chu mihring Isua Kristaah chauh hian a ni tih a hrethiam lo a ni.
7. Isuan, “Pa chu keimahah hian a awm a, Amahah chuan ka awm bawk” a ti a ni (Johana 10:38).
8. Isuan sual hnehtu apiangte tan Pa nih a intiam a ni (Thupuan 21:6-7).
9. Johana 14:18 ah chuan heti hian a sawi a: “Fahrahin ka kalsan lovang che u: In hnenah ka lo kal leh ang” tiin. “Fahrah” tia lehlin hi Greek tawngah chuan “Orphanos” tih a ni a, chu chu Strong’s Exhaustive Concordance lehkhabu chuan “Lakbo sak, fahrah, Pa neilo” tiin a hrilhfiah a. Tichuan Isua thusawi chu, “Fahrahin ka kalsan lovang che u” tih emaw, “Pa nei lovin ka kalsan lovang che u” tihna a ni. Pa a nihnain Isuan thu a sawi a, A zirtirte chu Pa nei lovin a kalsan dawn lo tih a intiam a ni.
Isua hi Pa chu a nihzia tilang turin thu khaikhin tur awmte han sawi belh leh ta ila.
10. Isuan ni thum chhungin mitthi zing ata a taksa chu Amah ngeiin a kaitho leh dawn a ni tih a hrilhlâwk a (Johana 2:19-21). Chutihlai chuan Peteran Isua chu Pathianin mitthi zing ata a kaitho tih a sawi bawk a (Tirhkohte 2:24).
11. Isuan Thlamuantu (Thlarau Thianghlim) a rawn tirh dawn thu a sawi a (Johana 16:7). Chutih lai chuan Pain Thlamuantu a rawn tir dawn tih a sawi tho bawk a (Johana 14:26).
12. Pa chauh chuan Amah Pa hnenah mihringte a hip hnai thei tih Isuan a sawi a (Johana 6:44). Chutih lai chuan mi zawng zawng a hip hnaih tûr thu Isuan a insawi tho bawk a ni (Johana 12:32).
13. Nikin niah ringtute zawng zawng chu Isuan a kaitho dawn a (Johana 6:40), chutih lai chuan Pa Pathianin mitthite chu a tinung leh ang a, a kaitho dawn a ni (Rom 4:27; I korinth 6:14).
14. Isuan ringtute \awng\aina chu a chhan tûr thu a sawi a (Johana 14:14), chutih lai chuan Pain \awng\aina a chhan tûr thu a sawi tho bawk a ni (Johana 16:23).
15. Krista chu mi ti thianghlimtu a ni a (Ephesi 5:26), Chutih lai chuan Pain a ti thianghlim \hin a (Juda 1).
16. I Johana 3:1, 5 thuah chuan Pain min hmangaih a, kan sualte la bo tûrin a lo lang a, chutih lai chuan Krista chu sualte la bo tûrin a lo lang tih kan hre bawk a (Johana 1: 29-31).
Isuan mize pahnih a nei tih kan hriat chuan heng thu zawng zawng hi awlsam tein kan hrethiam thei ta mai a ni. Tisa leh Thlarâu a ni a, Pathian leh mihring a ni bawk a. Mihrinna lamah chuan Mihring Fapa a ni a, A Pathianna lamah chuan Pathian Fapa a ni bawk a, tisaa lo lang Pa a ni bawk a. (Fapa chanchin hriat belh nan Bung 5: PATHIAN FAPA tih en la, Pa, Fapa, Thlarau Thianghlim tih hriatbelh nan Bung 6: PA, FAPA, THLARAU THIANGHLIM tih en bawk la).
ISUA HI JEHOVA A NI
Isua hi Pa a nihzia finfiahna tûra Pathian lehkha thu kan han tarlan tâkte khan Isua hi Pathian pakhat chauh chu a ni tih kan finfiahna tûr a tibo chuang lova, Thuthlung Hluia Pathian pakhat chauh kha Isua Jehova hi a ni tih tilang fiah tûrin Pathian lehkhathu sawm leh pahnih kan han tarlang dawn a ni.
1. Isaia 40:3 thu chuan Thlalera mi au rawl chuan, “LALPA (Jehova) lamlian sial ula” a ti a, he hrilhlawkna thu hi Baptistu Johana khan a rawn ti dik ta a ni tih Matthaia 3:3 thu hian a sawi a ni. Johana hian LALPA Isua Krista tan kawng chu a buatsaih sak tih kan hria. Hetah hian LALPA (Jehova) hi Isua sawi nan hian a hmang a ni. Jehova hi Pathian pakhat hming zahawm tak a nih avangin Israelte mi thianghlima atan chauh lo chuan mi dang sawi nan Bible hian a hmang ngai lo.
2. Malakia 3:1 thu chuan, “In zawn LALPA (Jehova) chu a Biak Inah a lo kal phawt ang; Ngaiteh u, Thuthlung Tirhkoh in lawm em em chu a lo kal e” tiin a sawi a. Kuta sak Biak In emaw a taksa Biak In emaw a sawi a nih pawhin he thu hi Isuan a rawn ti famkim ta hrim hrim a ni.
3. Jeremia 23:5-6 thu hian Davida a\anga zar a lo chhuah tûr a sawi a- hei hi Messia (Isua) sawina a ni ngei mai a- A hming chu “LALPA chu kan felna (Jehovah Tsidkenu)” tih a ni. Kawng danga kan sawi chuan “LALPA (Jehova) chu kan felna” tih hi “Isua chu kan felna” tihna a ni.
4. Isaia’n Jehova chanchin sawiin, “Ama ban ngei chuan Chhandamna chu a insiam a” (Isaia 59:16); “A ban chuan a aiah ro a rel ang” tiin (Isaia 40:10). Isaia 53:1-2 thu chuan Messia (Isua) ngei hi LALPA (Jehova) ban lo lang chu a ni tih a sawi a. Tichuan Isua hi Pathian dang ni lovin Khawvel chhandamna tûra Jehova mihring tîsa taksa chu a ni.
5. Isaia chuan, “LALPA (Jehova) ropuina chu tihlan a ni ang a, mi zawng zawngin chu chu an hmu tlang dial dial ang” a ti a (Isaia 40:4). Jehova chuan a ropuina chu tu hnenah mah a pek loh tur thu a sawi bawk a (Isaia 42:8; 48:11). Chuti a nih chuan he hrilhlawkna hi amah ngei a in tihlan chauhvin a thleng dik thei tihna a ni. Pa ropuina chu Isuan a nei tih Thuthlung Tharah kan hria a (Johana 1:14; 17:5). Ropuina Lalpa a ni (I Korinth 2:8). Isua chu a lo kal leh hunah pawh Pa ropuinaa inthuamin a lo kal dawn a ni (Matthaia 16:27; Marka 8:38). Tichuan Jehova ropuina chu Isuan a nei ta vek a, chuvangin Isua hi Jehova chu a ni.
6. Jehovan heti hian a sawi a, “Chuvangin ka mite chuan ka hming an hria ang; chuvangin chumi niah chuan a sawitu chu ka ni tih an hria ang; ngaiteh u, Keimah hi ka ni” tiin (Isaia 52:6). Isua hi Pa chanchin sawitu a ni a, Pa hming tilangtu a ni a, Pa hming hriattirtu a ni bawk a (Johana 1:18; 17:6; 17:26). Isuan LALPA (Jehova) hming chu a tilang a (Sam 22:22; Hebrai 2:12). Chutichuan Isua hi Jehova ngei a ni.
7. LALPA (Jehova) chuan, “Khup tinreng chu ka hmaah an \hing\hi tawh ang a, Lei tinreng pawhin ka hnenah chhechhamin thu a tiam tawh ang” a ti a (Isaia 45:23). Hemi thu hi la chhuakin Paula’n mi zawng zawng Krista rorelna hmaa ding tûr an nih thu a sawi a (Rom 14:10-11). Paula vekin, “Mitin Isua hmaah an \hing\hi dawn a ni” a ti bawk a (Philippi 2:10).
8. Zakaria hian Isua Krista chu Jehova a ni tih fiahna \ha tak mai a sawi a. Zakaria 11:12-13 thuah chuan heti hian kan hmu a, “Tin, an hnenah chuan, =ha in tih chuan ka hlawh chu min pe ula, in tih loh chuan min pe suh u, ka ti a; chutichuan ka hlawh atan cheng sawmthum an buk chhuak ta a. Tin, LALPA (Jehova) chuan ka hnenah, ka man atana \ha awm tawk an chhiar chu belvawtu hnen pe mai rawh, a ti a. Tin, cheng sawmthum chu ka la a, LALPA (Jehova) inah chuan, belvawtu hnenah chuan ka pe ta mai a ni” tiin.
Zakaria 12:10 thuah chuan Jehova’n heti hian a sawi bawk a, “Tin, an chhuna chu min la rawn en ang” tiin. Isua hi cheng sawmthuma an hralha chu a ni a, an chhuna chu a ni bawk a (Matthaia 26:14-16; Johana 19:34).
Zakaria 12:8 thu ah chuan, “Davida chhungte chu Pathian ang an lo ni ang a “ tih kan hmu bawk a, hei hi Messiah tlawhchhanin a sawi a ni. Zakaria 14:3-5 thuah chuan , “Tin, LALPA (Jehova) ka Pathian chu a lo kal ang a, A mi thianghlim zawng zawngte pawh i rualin an lo kal ang” tiin hnamte a do tûr thu leh Olive tlanga a ke a rawn nghah tûr thu kan hmu a. Isua hi a lo kal leh hunah chuan Olive tlangah a ke a rawn nghat dawn a ni tih kan hria a, Lalte Lal ang leh hotute Lalpa angin hnamte chu a rawn do bawk dawn a ni (Tirhkohte 1:9-12; I Timothea 6:14-16; Thupuan 19:11-16).
9. Paula, Juda lehkhathiam, Pharisai chungchuang, Kristiante tiduhdahtu kha Damasca khaw kalkawngah mitdel khawpa engin Pathianin a chhun thlu a, “Lalpa tunge i nih?” tiin a zawt a. Juda a nih avangin Lalpa Pathian pakhat chauh a awm tih a hresa vek a, “Jehovah tunge i nih?” tiin a au chhuak ta a, Lalpa (Jehova) chuan, “Isua ka ni” tiin a rawn chhang a nih kha.
10. Mosia khan Pathian Jehova chu a be \hin ngei tak a, Hebrai 11:26 thu chuan Aigupta ram hausakna ro zawng zawng aiin Krista an hmuhsitna chu Mosia chuan hausakna ropui zawkah a ngai a ni tih thu a sawi a, Mosia Pathian chu Isua Krista hi a lo ni daih tawh a ni.
11. Sam 68:18 thu chuan Jehova chu chunglama a chhoh thu leh a man te chu sala a hruai thu a sawi a, chutih lai chuan chunglama han chhova, a man te chu sala hruaitu chu Isua a ni tih kan hria. Eph 4:7-10 thu hian Isua chanchin hrilhlawkna a ni tih a tilang a ni.
Isua hi Pathian Jehova chu a ni ngei a ni tih sawina Pathian thu dang tam tak a la awm cheu bawk a. A hnuaiah hian, Bible chang inkawp Jehova sawifiahna leh Isua sawifiahna ni bawk kan ziak tlar dawn a ni. Heng Pathian thute hian Isua hi Jehova a nih ngeizia a tilang fiah a ni.
ISUA HI JEHOVA A NI (1)
1. Jehova chu Engkimtithei a ni Genesis 17:1
Isua pawh Engkimtithei a ni Thupuan 1:8
2. Jehova chu AWMA a ni a Exodus 3:14-16
Isua pawh AWMA a ni. Johana 8:24, 58
3. Jehova chu LUNGPUI a ni a Sam 18:2; 28:1
Isua pawh LUNGPUI a ni I Korinth 10:4
4. Jehova chu Chhandamna Ki a ni a Sam 18:2
Isua pawh Chhandamna Ki a ni. Luka 1:69
5. Jehova chu Beram vengtu a ni a Sam 23:1; Isaia 40:10-11 Isua pawh Beram vengtu tha, Beram vengtu Ropui, Hebrai 13:20; I Petera 5:4
Beram vengtu Lalber a ni.
6. Jehova chu Ropuina Lal a ni a, Sam 24:7-10
Isua pawh Ropuina Lal a ni. I Korinth 2:8
7. Jehova chu Eng a ni a, Sam 27:1; Isaia 60:19
Isua pawh Eng a ni. Johana 1:4-9, 8:12; Thupuan 21:23
8. Jehova chu Chhandamna a ni a, Sam 27:1; Isaia 60:19
Isua pawh Chhandamna awmchhun a ni. Tirhkohte 4:10-12
9. Jehova chu lalpate Lalpa a ni a, Sam 136:3 Isua pawh lalpate Lalpa a ni bawk. Thupuan 19:16
10. Jehova chu Mi Thianghlim a ni a, Isaia 12:6
Isua pawh Mi Thianghlim a ni. Tirhkohte 2:27
11. Jehova chu Dan min petu a ni a, Isaia 33:22 Isua pawh Thuthlung Thar min petu a ni. Hebrai 9:14-17
12. Jehova chu Roreltu a ni a, Isaia 33:22
Isua pawh Roreltu a ni. Mika 5:1; Tirhkohte 10:42
13. Jehova chu hmasabera leh Hnuhnungbera a ni a, Isaia 41:4, 44:6, 48:12
Isua pawh Alpha leh Omega, a Bul leh a tawp, Thupuan 1:8, 22:13
Hmasabera leh Hnuhnungbera a ni.
14. Jehova chu Chhandamtu awmchhun a ni a, Isaia 43:11, 45:21, 60:16
Isua pawh Chhandamtu a ni. Tita 2:13, 3:6
15. Jehova chu Thlarau lam in tur petu a ni a, Isaia 44:3, 55:1
Isua pawh Tuinung lui petu a ni. Johana 4:10-14, 7:38-39
16. Jehova chu Israel Lal a ni a, Isaia 44:6
Isua pawh Israel Lal, Lalte lal a ni. Johana 1:49; Thupuan 19:16
17. Jehova chu Engkim Siamtu awmchhun a ni a, Isaia 44:24, 45:8, 48:13 Isua pawh Engkim Siamtu a ni. Johana 1:3; Kolossa 1:16
18. Jehova chu Pathian fel awmchhun a ni a, Isaia 45:21
Isua pawh Mifel a ni. Tirhkohte 7:52 19. Jehova chu Tlantu a ni a, Isaia 54:5, 60:16
Isua pawh Tlantu a ni. Galatia 3:13; Thupuan 5:9
ISUA HI JEHOVA A NI (II)
HMING ISUA CHU KAN TAN BIBLE CHANG
1. Jehova-Jire (Petu) Petu (Inthawina) a ni. Hebrai 10:10-12
2. Jehova-Rapha(Tidamtu) Tidamtu a ni. Jakoba 5:14-15
3. Jehova-Nissi (Hnehna) Hnehtu a ni. I Korinth 15:57
4. Jehova-M’Kaddesh(Tithianghlimtu)Tithianghlimtu a ni. Ephesi 5:26
5. Jehova-Shalom (Remna) Remna a ni. Johana 14:27
6. Jehova-Sabaoth (Sipaihote Lalpa) Sipaihote Lalpa a ni. Jakoba 5:4-7.
7. Jehova-Elyon (Chungnungber) Chungnungber a ni. Luka 1:32,76, 78
8. Jehova-Raah (Beram Vengtu) Beram Vengtu a ni. Johana 10:11
9. Jehova-Hoseenu (Siamtu) Siamtu a ni. Johana 1:3
10. Jehova-Tsikenu (Felna) Felna a ni. I Korinth 1:30
11. Jehova-Shammath (Awm) A awm reng a ni. Matthaia 28:20
Kan han tarlan tâk te khi thil chuangtlai a ni lova, Isua hi Jehova a ni ngei tih tilang chiang lehzualtu a ni. Jehova chu pakhat chauh a awm si a (Deuteronomy 6:4), hemi awmzia chu Thuthlung Hluia Pathian pakhat chauh awm thina kha Isua hi a ni.
ISUA CHU PATHIANAH A INCHHAL TIH JUDATE’N AN HRIA
Judate chuan Pathian tisaa a lo chan theih dan chu an hrethiam thei lova, Isua’n Amah chu Pa a nih thu a hrilh \um khan an hrethiam thei ngang lo a ni (Johana 8:19-27). Pathianah a inchhal tih erawh chu an hre fo tawh a. Sabbath ni a Isua’n damlo a tihdam khan A Pa tihdamah a chhal a, Judate chuan tihhlum an tum ta a- Sabbath a bawhchhiat avang chauh pawh ni lovin, Pathian chu ama Paah a chhal avang leh Pathian tluka a insiam avangin tihhlum an tum a ni (Johana 5:17-18).
Tum khat chu Isua’n, “Abrahama kha ka ni hmu tur a nih avangin a hlim em em \hin a, tin, a hmu ngei a, a lawm hle a” a ti a. Judate’n, “Abrahama i hmu em ni?” an ti a. Isuan a chhang a, “Abrahama awm hma pawhin ka awm” a ti a. Chu veleh Judate’n, “AWMA KA NI” titu kha “Keimah hi ka ni” a tihna a ni tih an hrethiam ta a, Jehova’n Amah a inpuanna hming kha a ni si a, tichuan lung an chhar a, (an ngaihdanin) Pathian a tihhmingchhiat avangin denhlum an tum ta a (Exodus 3:14, Johana 8:56-59).
Isua’n, “Kei leh ka Pa chu pumkhat kan ni” a ti a, Judate’n Pathian a sawichhiat avangin denhlum an tum leh ta a, mihring ni siin Pa Pathianah Amah chu a inchhal avangin (Johana 10:30-33). Amahah chuan Pa chu awma a sawi avang leh Pa chu Amah ni nghala a insawi avangin tihhlum an tum tlat a ni (Johana 10:38-39).
Mi pakhat zeng a tihdam khan Isua’n sual zawng zawng a ngaihdamsak a, Judate chuan Pathian chauh chu sual ngaidam theitu a ni tih an hre si a, Isua chu sual ngaidam thei Pathian a ni tih an hre si lova, sual a ngaihdam sak si avangin Pathian a sawichhiaah an ngai tlat a (Isaia 43:25). Isuan an ngaihtuahna a hriatsak a, zeng a tidam a, Pathian a nihzia a lantir a, Pathian thiltihtheihna a hmang a (Luka 5:20-26).
Judate hian Pathian pakhat chauh an ring a, chu Pathian chauh chuan sual a ngaidam thei tih an ring bawk a, an rinna hi a dik a ni. Chu Pathian pakhat chauh chu (Pa leh Jehova chu) Isua hian niin a insawi a ni tih hi Judate hian an hria a ni. Isua’n ni a a inchhal an rinsak duh lo erawh hi chu an tisual ta a ni.
Lalpa’n a Pathianna a puanna hi mi \henkhatte’n tunlai thleng hian an la hnawl a, a mak a ni. a thusawi awmzia lah an hre thei hek lo. Isua dodaltu Judate’n Isua’n Pa, Pathian, Jehova niah a inchhal tih an hriatsak a; nimahsela tunlai thleng pawh hian Pathian thuin chiang taka a sawi pawh mite’n an hmu thei si lo.
LALTHUTHLENGA THU CHU ISUA CHAUH HI A NI
Vanah Lal\huthleng pakhat chauh a awm a, chutah chuan mi pakhat a \hu a. Thupuan 4:2 ah chuan Johana’n heti hian a sawi a: “Tin, Chawplehchilhin Thlarauvin ka lo awm ta nghal a; tin, ngaiteh, Vanah lal\hutphah a lo inhung a, chumi \hutphahah chuan mi pakhat a lo \hu bawk a” tiin. Lal\hutthlenga \hu hi hnial rual lohvin Pathian a ni tih a chiang a, a chhan chu Lal\hutthleng hual vela awm thilnung palite chuan heti hian an sawi a:
“Lalpa Pathian, Engkimtitheia,
Awmtawha leh Awmmeka leh Lolaawmtûra chu,
A thianghlim e, a thianghlim e, a thianghlim e” tiin (Thupuan 4:8).
Hemi thu hi Thupuan 1:5-18 thu nen kan khaikhin chuan , Isua nihna sawifiahna leh Lal\hutthlenga mi thu sawifiahna hi an inang a ni tih kan hre thei a ni.
“Kei Alpha leh Omega ka ni”
Lalpa Pathian, Awmmeka leh Awmtawha leh Lo la awmtûra,
Engkimtitheia chuan a ti a ni” (Thupuan 1:8).
Chang 5-7 thu hian chang 8-na thu hi Isua ngei a ni tih a tichiang a ni. Tin, Chang 11-18 thu chu Isua chanchin vek a ni bawk. Chang 11-na thuah hian Isua chuan “Alpha leh Omega, A hmasabera leh a hnuhnungber” a ni tih a in tilang leh a. Chang 17-18 thuah hian Isuan heti hian a sawi bawk a:
“Kei Hmasabera leh Hnuhnungbera leh
Minunga chu ka ni, ka lo thi a,
Nimahsela ngaiteh, Kumkhua atan
ka lo nung leh ta a ni, Amen; Thihna leh Mitthi chahbite ka nei bawk a” tiin.
Thupuan bung hmasaber a\ang hian Isua nihna kan hmu a: Lalpa, Engkimtitheia, Awmtawha, Awmmeka, Lo la awmtura tih te hi. Isua chungchanga nihna leh thu hmante hi Lal\hutthlenga \hu chungchang sawi nan hian hman a ni leh vek a, Tichuan Lal\hutthlenga \hu hi tumah dang ni lovin Isua Krista ngei hi a ni tih a lang chiang hle.
A khaikhawm nan han sawi belh leh ila, Thupuan 4:11 thu chuan Lal\hutthlenga mi chu Engkim siamtu a ni a, Isua chu Engkim siamtu a ni tih kan hre bawk a (Johana 1:3; Kolossa 1:16). Chubakah Lal\hutthlenga mi \hu chu Ropuina te, Chawimawina te, Thiltihtheihna te hmu tlâk a ni a (Thupuan 4:11); chutih laiin Beram No talh tawh Isua chu Thiltihtheihna te, hausakna te, finna te, chakna te, chawimawina te, ropuina te, malsawmna te hmu tlâk a ni a (Thupuan 5:12). Thupuan 20:11-12 chuan Lal\hutthlenga mi \hu chu Roreltu (Judge) a nih thu min hrilh a, Isua chu mi zawng zawng tan roreltu a ni tih kan hria (Johana 5:22, 27; Rom 2:16, 14:10-11). Tichuan Thupuan bung 4 thua Lal\hutthlenga mi thu hi Isua ngei a ni tih kan hria.
Thupuan 22:3-4 thu hian Pathian leh Beramno lal\hutthleng chanchin a sawi a. Heng thute hian lal\hutthleng pakhat, hmel pakhat leh hming pakhat an sawi a ni. Tichuan Pathian leh Beramno chu mi pakhat, hmel pakhat leh hming pakhat nei lal\hutthlenga \hu chu a ni. Pathian ni si Beramno ni bawk si chu Isua Krista chauh hi a ni. (Daniela Bung 7 thua Hmakhawsanga chanchin sawina Bung 7:THUTHLUNG HLUI HRILHFIAHNA TE tih en la, Thupuan bung 5 thua Beramno sawina Bung 9: THUTHLUNG THAR HRILHFIAHNATE: TIRHKOHTE THILTIH ATANGA THUPUAN tih en bawk la). A tawi zawnga kan sawi chuan, Vana kan kal hunah Isua chauh Lal\hutthlenga \hu ka hmu dawn tih Thupuan Bu hian min hrilh a ni. Van rama Pathian kan hmuh theih tur awmchhun chu Isua chauh hi a ni e.
ISUA KRISTA NIHNA PUANCHHUAHNA
Thupuan buah hian Isua Pathianna, thu thiltithei tam tak a awm a ni. Pathianin Johana lehkhabu a ziahtir nachhan hi hun lo la awm tûrte tihlan chauh ni lovin Isua Krista nihna khuhhawnna emaw puanchhuahna emaw hi a tum tel bawk a ni. A dik a dik chuan Johana thil ziakte hian Pathian pakhat chauh a nihna thu te, Krista nihna pahnih te a sawi uar em em a ni. Johana hian Chanchin Tha Johana a ziak bawk a, chutah chuan Isua hi Krista a ni tih kan rin theihna tur te, Pathian Fapa a nih thu te a ziak a (Johana 20:31). Isua hi Pathian Fapaa kan pawm a nih chuan Amah chu Pathian atan kan pawm tihna a ni a, “Pathian Fapa” tih awmzia chu “Tisaa lo chang Pathian” tihna mai a nih avangin. (Bung 5: PATHIAN FAPA tih en belh la). Johana hian Isua chu Pathian a ni tih thu a sawi kim vek a. Johana lehkhaziakte hian Isua Pathianna a chawisang a, Thupuan Bu pawh hi chung zinga mi chu a ni.
Thupuan 1:1 thu hian Thupuan Bu hi Isua Krista thupuan chhuah Bu a ni tih a sawi a. Thupuan tih hi Greek \awng chuan ‘Apokalupsis’ a ni a, he thu a\ang hian ‘Apocalypse’ tih hi a lo piang a. A awmze ngial ngan chu “Khuh hawng” emaw “Khuhna Hlip” tihna a ni. He lehkhabu hi thil lo thleng tûrte hrilhlawkna a ni ngei mai a, he hrilhlawkna a \ulna chhan chu Isua Krista nihna hailan a, tunge a nih tih tihlan a ni. Bible zirtu tak tak chuan he lehkhabu hrilhlawkna thlen dik dan a chhui ang a, chu aia pawimawh zawk chu hrilhlawkna chhan hriat a ni ang a, hmalam huna Isua Krista inpuan \hin dan hriatthiam zel a tum tûr a ni ang.
Thupuan Bu hian Isua chu a mihrinna leh a Pathianna a sawi ve ve a ni. Kan sualte avangin Beramno talh tawh a ni a, chutih lai chuan Lal\hutthlenga thu Pathian Engkimtitheia a ni bawk a. He lehkhabuin Krista a sawidan hian kan ziak tlar dawn a ni.
THUPUAN BU-A ISUA NIHNA TE
A nihna te Thupuana a awmna lai
1. Thuhretu rinawm a ni. 1:5
2. Mitthi zing ata piang hmasaber a ni. 1:5
3. Lei lalte Rorelsaktu a ni. 1:5
4. Alpha leh Omega a ni. 1:8, 11; 21:6; 22:13
5. A Bul leh a Tawp a ni. 1:8; 21:6
6. Awmtawha, Awmmeka, Lolaawmtura a ni. 1:8; 4:8
A nihna te Thupuana a awmna lai
7. Engkimtitheia a ni. 1:8; 4:8
8. Mihring Fapa a ni. 1:13
9. A Hmasabera leh a Hnuhnungbera a ni. 1:17; 22:13
10. Mi nunga, Thia kumkhua atana nungleha a ni. 1:18
11. Thlarau pasarih neitu a ni. 3:1; 5:6
12. Lalthutthlenga thua a ni. 4:2
13. Pathian a ni. 4:8; 21:7
14. Engkim siamtu a ni. 4:11
15. Sakeibaknei, Juda hnam a mi a ni. 5:5
16. Davida Bulpui (Davida Siamtu a ni). 5:5; 22:16
17. Beram No a ni. 5:6
18. Tlantu a ni. 5:9
19. Rinawma a ni. 19:11
20. Diktaka a ni. 19:13
21. Pathian Thua a ni. 19:16
22. Lalberte Lalber a ni. 19:16
23. Lalpate Lalpa a ni. 19:16
24. Davida thlah a ni. 22:16
25. Varparh Arsi engtak a ni. 22:16
Heng nihna hmingte leh chanvo te hi Isua nihna tilangtu mawi tak an ni a, Heng thu te hian Chatuan Lalpa Pathian Engkimtithei tisaa lo chang a, thi a, tho leha hnathawh zawng zawng an tilang a ni.
Thupuan Bung hnuhnungber hian Pathian leh Beram No chu mi pakhat angin a sawi a (Thupuan 22:3-4), tin, zawlnei thianghlimte Lalpa Pathian chu Isua ngei hi a ni tih a sawi bawk a ni (Thupuan 22:6, 16). Heng Bible chang te hian Isua chu Chatuan atan Pathian a nih thu leh A mihring taksa Beramno kha ropuinaa inthuama a lo lan tûrzia leh kumkhua a daih tûr thu mih hrilh a ni. Pathian ropuina chu Jerusalem thar tan entu a ni ang a, Isua taksa, Ropuinaa inthuam chuan a chhun eng vek dawn a ni (Thupuan 21:23).
Bible tlangkawmna Thupuan Bua bung leh changte hian A ropuina zawng zawnga inthuama mitin hnena Pathian inlantir dan tur a sawifiah a, Isua chu Chatuan Pathian a nih reng turzia amah a inpuanchhuahna thu min hrilh a ni. Tichuan Thupuan hi Isua Krista inpuanchhuahna lehkhabu a ni.
PATHIAN ZE BIK LEH THUNEIHNA BIK ZAWNG ZAWNGTE CHU ISUAN A NEI KIM VEK A NI
Isua hi Pathian a ni tih hi finfiahna chiang lehzual a la \ul cheu a nih chuan, Pathianin zia leh thuneihna bik a neih te leh Isuan zia leh thuneihna a neih bik te hi kan khaikhin ang a, tichuan Isua hi Pathian a ni tih a chiang lehzual thei ang. Tichuan Pathian chauhvin a neih bik mizia chi hrang hrang leh thuneihna bik a neihte chu Isua hian a nei vek a ni tih kan hmu dawn a ni. Mihring a nihnaah chuan Isua chuan hmuhtheih taksa a nei a, a taksa chuan luahchin a nei bawk ngei a, a taksa chu a chau thei a, mihring a nihnaah chuan a thiltihtheihna chu a famkim lova, chu lo pawh chu a dang a la awm thei bawk ang. Pathian a nihnaah ve thung chuan, Isua chu Thlarau a ni a, Rom 3:9 chuan Krista Thlarau a sawi tlat avangin. Pathian a nihnaah chuan Isua chu Hmuntinaawm (OmniPresent) a ni tawh \hin a, a ni leh zel bawk ang. A taksa chu leiah chauh awm mahse Johana 3:13 ah chuan, “Mihring fapa vana awm hi” tiin Hmuntinaawm a nih thu a insawi a ni. A taksa chu Hmuntinaawm a ni hauh lova, Thlarau a nihnaah ve thung erawh chuan Hmuntinaawm a nih avangin, tisaa a awm lai reng khan heti hian a sawi a nih kha; “Mi pahnih emaw pathum emaw ka hminga an awmkhawmnaah chuan an zingah ka awm zel \hin” tiin (Matthaia 18:20). A mihring taksaah chuan Pathian a nihna famkim a awmtir theih a, Isua Thlarau Hmuntinaawm (Omni-present) chu a taksaah a khungkhawm vek theih lohva, ramri khamsak theih a ni lo. Mihring angin leiah ke pena a kal lai pawhin A Thlarau chu hmun tina awm a ni reng \hin a ni.
Isua chu Engkimhria (Omni-Scient) a ni a, mihring ngaihtuahna pawh a hre vek a ni (Marka 2:6-12). Amah a hmuh hma pawhin Nathanaela chu a lo hre lâwk vek a (Johana 1:47-50). Engkim a hria a (Johana 21:17). Finna leh hriatna zawng zawng pawh amahah chuan thuhrukin a awm vek a ni (Kolossa 2:3).
Isua chu Engkimtithei (Omni-potent) a ni bawk a. Thuneihna zawng zawng a nei vek a, lalna leh thuneihna zawng zawng lu a ni a, Engkimtithei a ni (Matthaia 28:18; Koossa 2:10; Thupuan 1:8).
Isua hi a danglam ngai lo a ni. Pathian chu mihring tisaah lo chang mahse a danglam ngai lo. “Isua Krista chu niminah nen, vawiinah nen, kumkhua pawhin a pangngaiin a awm fovang” (Hebrai 13:8).
Pathian chauhvin chibai bukna chu a dawng \hin a (Exodus 20:1-5; 34:14); tichuan Isua hian thilsiam zawng zawngte hnen a\angin vawi tam tak chibai bukna a dawng tawh \hin a, a dawng lehzel bawk ang (Luka 24:52; Philippi 2:10; Hebrai 1:6). Pathian chauhvin sual a ngaidam thei a (Isaia 43:25). Tichuan Isuan sual ngaihdam theihna thuneihna chu a nei a ni (Marka 2:5). Pathianin mihringte thlarau chu a lo pawm a (Thuhriltu 12:7). Tichuan Isuan Stephana thlarau pawh a lo pawm a (Tirhkohte 7:59). Pathian chu Vanram buatsaihtu a ni a (Heb 11:10), Tichuan Isua chu Vanram buatsaihtu a ni (Johana 14:3). Tichuan Pathianin thuneihna bik leh mizia bik a neih zawng zawng chu Isua hian a nei kim vek a ni.
Pathianin danglamna bik a neih apiangte chu Isua hian a nei vek a. Entir nan, lêiah a awm lai khan Pathian awmphung hlimnate, hrehawm tuar lainatnate, lungngaihnate a tilang \hin a (Luka 10:21; Marka 6:4; Johana 11:35). Bible hian Pathian rilrua thil awm apiangte chu Isuaah hian a awm tih a puang a ni. Pathian rilrua thil awmte Isua rilrua awm bawk chu lo lawrkhawm ila:-
ISUAN PATHIAN RILRU A PU
1. Hmangaihna Ephesi 5:25
2. Enna Johana 1:3-9
3. Thianghlimna Luka 1:35
4. Ngilneihna Hebrai 2:17
5. Zaidamna II Korinth 10:1
6. Felna II Timothea 4:8
7. =hatna Matthaia 19:16
8. Thatfamkimna Ephesi 4:13
9. Dikna Tirhkohte 3:14
10. Rinawmna Johana 19:11
11. Thutak Johana 14:6
12. Khawngaihna Johana 1:16-17
KHAIKHAWMNA
Bible-in Pathian nihna tur a sawi kawng engkima engkim hi Isua nihna vek a ni. Pathian mize chungnunna bikte, thuneihna bikte, danglamna bikte zawng zawng chu Isua hian a nei kim vek a ni. Mawl tein han sawi ila, kawng engkimah Pathian nihna apiangte chu Isua nihna a ni zel mai a ni. Thlarau a\anga Paula thusawi aia Isua Pathian a nihna khaikhawmna \ha zawk hi a awm lovang:
“Amahah chuan Pathian famkimna tinreng
Chu Taksa neiin a awm reng si a.
Amahah chuan in famkim ta bawk a” tih hi. (Kolossa 2:9-10).
**************************
Article:
THIANGHLIMNA
- Rev Zalawma. Gen. S.S Director
Thianghlimna hi thil tul leh pawimawh tak mai a ni. Pathian kan rin chhan leh ringtuten kan beisei leh kan tum ber chu Vanram kai a ni. Vanrama cheng ve tur chuan Thianghlim a ngai. Hebraite lehkhathawntu chuan, “Thianghlimna lovin tuman Lalpa an hmu lovang,” a ti (Hebrai 12:14). Chuvangin, Vanram kai tum kan nih chuan hengte hi hre reng ila :
1. Pathianin bawlhlawh turin min ko lo va, thianghlimah min ko zâwk a ni. Chumi pawisa lotu chuan mihring pawisa lo nilovin, Pathian, a Thlarau Thianghlim pe \hintu che u chu a pawisa lo a ni ( I Thes 4 : 7,8).
2. Ringtute hi mi thianghlim ni tura kohna thianghlima koh kan ni ( I Kor 1 :2, II Tim 1:9).
3. Pathianin, “ Nangni in thianghlim tur a ni, kei ka thianghlim si a,” a ti. (Lev 11:44); I Pet 1 :15-16). Thianghlim leh thianghlim lo chu a chenho theih dawn si loh avangin, kan intithianghlim ngei tur a ni.
4. Johana chuan Lal Isua lo inlar huna amah anga awm ve beisei apiang chu, amah a thianghlim angin an intithianghlim \hin a ti ( I Joh 3: 2-3)
Chuvangin Isua nena len dun beiseina tak tak neitu chu mi hmuha mawi zawn vang emaw, kohhran rorel leh dânte zah vang emaw ni mai lovin, Lal Isua an (ang) duh vang leh a zirtîrna a nih avangin kan intithianghlim ngei tur a ni.
Isua ngaina viau leh Vanram thlahlel tak anga lang si, thianghlimna kawng zawh tum miah si lote chuan Krista leh a Lalram an beisei tak tak lo a ni ang. Lal Isua’n a lo kal hunah mithianghlimte chauh a lâk dawn avangin, chu chu, ‘ Mithianghlim lawr’ an ti.
THIANGHLIM TURTE:
Paula’n, “ Remna Pathian ngei chuan in pumin tithianghlim che u rawh se; tin, in thlarau leh in rilru leh in taksa chu kan Lalpa Isua Krista lo kal hunah chuan sawiselbovin, a puma hum himin awm rawh se.” a ti a (II Thes 5:23). Chuvangin, kan pumin, kan chhûnglam leh pâwnlam pawh a thianghlim tur a ni.
Paula vekin , “ Lalpa chu kan pa a nih a, a fate nih theihna thutiam ropui tak kan neih avangin, tisa leh thlarau bawlhlawhna zawng zawngah i intifai ang u, Pathian \ih dêk chunga thianghlima tifamkimin,” a tih kha (II Kor 7 :1).
Pawnlam Thianghlimna :
Hei hi kan taksa chungchâng leh a thiltih sawi nan hmang ila. Kan taksa hi a thianghlim tur a ni a, a thiltih leh a chêtzia(dan) pawh a thianghlim tur a ni. ‘ Thianghlim’ tih hi ‘ Fai’, ‘ Hlir / Hlang, Dik’ tite pawhin a sawi theih e.
Chuti a nih chuan pâwnlam thianghlimna chu dik taka thiltih \hin te, tih loh tur tih lohte, taksa leh silhfen, ei leh in, chênna leh khawsakna vawn fai leh tihthianghlimte hi a ni. Keini kohhran hian pâwnlam thianghlimna hi kan sawi tam viua naa a sâwt lo hle mai. Kohhran chaklo tak kan ni. Hetiang hian thianghlimna tur point \henkhat han sawi ila:
(1) Paula’n, “ Pathian duh zâwng, in thianghlimna tur chu hei hi a ni, Inngaih bansan ula”, a ti ( I Thes 4:3). “Mi ngaih hmang chuan ama taksa chungah thil a tisual,” a ti bawk (I Kor 6 :18). Nupa ni si lova mipat hmeichhiatna hman hi thianghlim lohna a ni. Hei hian kan ram a tibawlhhlawh nasa êm êm a. Ringtute i intithianghlim ang u.
(2) Chetzia-ah : Paula vekin, “ In chetzia zawng zawngah lo thianghlim rawh u ” a ti a ( I Pet 1 :15-16). Kan ramah duham avang te, îtsîkna avangte leh kawng dang dang avangin diklo taka thiltih hmang, chêtzia leh chêt dan thianghlim lo tak tak a tam mai. Ringtute chuan vantlâng zîngah leh mimal hnenah pawh chêtze thianghlim kan nei fo tur a ni. Nu ho pawhin chêtze thianghlimin pasalte hneh theih a ni ( I Pet 3:2).
(3) Tisa tibawlhlawh thei lakah : Mipat hmeichhiatna lam chu sawi tel tawh lovin, kan taksa (tisa) tâna \hatna leh \angkaina ni si lo; chhiatna min thlentu ni zâwk mah si, kan sawi fo ruih theih thilte lakah hian intihthianghlim a \ul hle mai. Vawiinah hian a \hat loh dânte sawi vak lovin, heng lakah hian intithianghlim tur kan nihzia hi rilru tharin i ngaihtuah teh ang u. Zûk leh hmuam te, zû leh drugs kan tihte hi kan taksa awmdân pangngai tidanglama tichhetu an ni.
Chhûnglam Thianghlimna :
‘Chhûnglam thianghlimna chu thlarau leh rilru (spirit and soul) thianghlimna hi a ni,’ ti ila a sual awm lo ve. Paula’n hêngte hi a thianghlim tur a ni tih min hrilh ( I Thes 5:23). Hêngte hi a thianghlimna turin a tibawlhhlawh thei lakah kan ven a, kan thiarfihlim a ngai a ni. Itsîkna te, elrelna te, kuttling lova sum hmuh duhna te, mi chunga thil \ha lo tih duhnate hi rilru bawlhlawh a ni a. Ringtuten kan nei tur a ni lo.
Tin, Thlarau (spirit) chu kan mihring chhûngnung zâwk, kan kawchhûnga thil awm anga kan ngaih hi a ni a. Chumi hmang chuan mi bum tuma lemchannate a lo chhuak \hin. Chu chu thil bawlhhlawh a ni. Pathian hnen atanga hriattirna dawng hauh si lova dawng anga insawite hi thlarau bawlhhlawh a ni. Chutiang chu kan chîng tur a ni lo (Jer 14:14; I Lalte 22 : 20).
**************************
KA CHAKNA LALPA
- Rev R Vanlalawia Kolkata.
Sam 44:3 Ram hi luah tûra anmahni khandaiha an lak a ni lo va,
Anmahni bana inchhandam an ni hek lo:
An chunga i lawm avângin
I kut dinglam leh, i ban leh, i hmêl engin a ni zawk....
Sam 44:21 Kan Pathian hming kan theihnghilh emaw,
Ram dang Pathian lama kan kutte kan phar emaw chuan,
Pathianin chu chu a zawng chhuak lo vang êm ni?
Thinlunga thurukte hi a hre reng si a.
Kora fate sam hi tha tak a ni a, a thu hi dik tak a ni. Lalpan Israel fate Kanaan ram a pek khan ral an do ang a, an hneh chin chin an nei mai ang tih kha chu a ni a, Mahse Jeriko an hneh dante kha a thlarau thil riau. Amor leh Kanaan lal te pawh kha Jordan lui kang chat thawmah an zam bechhe mai a nih kha(Jos 5:1) A thu an zawm avangin ram a pe a, anmahni din ni lovin Lalpan a pek tih hi a dik zawk a ni.
Pathiana an rinawm chhung chuan mala sawm a, Amah theihnghilh a, milem an biak chuan sala lem zawhin an awm tih kan hria.
U.P.C kohhran din chhoh lai khan 1950 atanga kum tam tak kha chu kan pung chak ngei mai. Lalpa Thlarauva dina nih vang a ni. Mahse keimahni hian eng pathian dang nge kan biak a, mahni ropui inti a, lian ta viau a inhriatna te, lal chakna kan zingah a han awm chuan kan ram neih sa pawh min chhuhsak mai a ni e.
Keimah pawh ka inngaihtuah a, Lalpa min hman duh anga ka inpek nasat theih poh leh ka chak mai a, a huam a zauh leh zim chu engpawh nise, kohhranin malsawmna a dawn nasat phah ve thin. Nangpawh chutiang tho chu i ni ang. Pathian thusawi thiamna te, tui taka zai leh lamna te, tawngtai dam theihna te pawh hi keima tih theih leh keima ta emaw tihna ka neih deuh va, keimah a len a, Lalpa ka rinchhan vak loh chuan... A rahchhuah chu a ropui lo leh tlat thin.
"Pathian hming theihnghilh emaw ram dang pathian lama ban phar" emaw tih hi engtiang a zau nge kan huap tir ang? "Ka hming lang tel se" tia lar chakna neihte hi a ni ang a; tun tum kan revival chu "Pathianin mal min sawm a ni" tih theihnghilh a, ka beih nasat em vang a ni tia mahni kan inhmuh hmasakte hian; Pathian huatzawng a ni.
Kan khawsakna berh tak a lo ziaawm ve a, kan aia sang thinte kan tluk ta nia kan hriatte hian chapona tenau a lo awm a. Tin, Sum umna lama kan tlan thui lutuk a, Pathian haiderna hmun kan thlente pawh hian, mahni kan inhmu lian leh a, chu’ng hunahte chuan kan thinlung hi a lo hmu kiau si a.
Chuvangin unau duh tak, keini unau chu Lalpan a thlawn a min pek ringtu kan ni a, Anin min theih nghilh a Ata te min chhuhsak anih zawngin chakna kan neih sawi tur kan neih loh hi. Ka chakna zawng zawng hi Lalpa min pek a ni a, amah lo chuan tih theih ka nei ve lo tih inhriain kan chakna Lalpa hi thlah lo ila a va tha ber mai em!!. Lalpan ropuina chang zel rawh se. Amen.


c: text/html

text:
Thil hlui ngaihtuah hian nuihzatthlak a tam a, lung lah a tileng thei phian a!
New Serchhip ah khian hmeithai fanu fit zeih zawih, pianthiam leh hmelchhe lo zet mai hi a awm a, kan innel viau mai (nula tlangval innelin!). Tum khat chu a room a khum pakhat zawkah chuan plan fel tak neisain zu ka in ru a (a nu hriat lovin).
No hnih ka inzawh hma chuan ka chatthla ta kar mai a nih kha! An in ka luh dawn hian a rim nam sa nan zuin ka kam kalo thuah tawh sa kha a ni a. Chutia ka chatthla ta (kar) mai chu a nu hnenah chuan hrilhin, ka riah mai thain a sawi ta a, ka van lawm rilru tak em
Ka pheikhawk ilo te chu min phelh sakin puan min sin tira thosilen min zar sak bawk a. Tichuan, anu a muhil tawh ang chu tih awmah ka tho them them a, a thosilen ka hlim ta a; a kianga inthawlh ka tum kha a ni a. A ni chuan milo melh kuau mai a, a dawt leh chu ka hmai a ri chawrh kha a ni mai.
Kei zurui (rui der) tan kha chuan tih ngaihna dang awm vak heklo, ka tho ‘â’ der ta a nih kha. Chhuatah chuan mu thla in zurui tawngvai ang hian ka chiar kual ta vel a, ka muhil (chatthla) der ta a. Rei tawk nia ka hriat hnu chuan ka tho a, ka chhuak nal nal, leng a min sawm pawn ka kal tawh lo hrim hrim.
Kan thianpa pakhat pawh Lunglei ah a pa an post avangin a awm ve thin a. Kei pawh Chawngte ka awmlai niin, kan Jeep recondition tawng tawk ZRM 1006 in, Aizawl haw tumin Lunglei ka thleng chho ta a. Ka thianpa chuan a ruka min zui hawn a tum ve avang chuan a bag, an ventilation (tukverhah bar a awm) atang a a rawn paih chhuah chu motor-ah kalo va dah fel a.
A ni pawh chu ventilation atang chuan a ke lam lawr hmasa in a lo chhuak kut kut a. Chutih lai tak chuan a pa chaw eikham pawn a teihawi chuan a hmu ta alawm mawle. Mau tlawn sei tawk a la a, “go back, go back,” tih pahin a mawngah a hawlh ta zawt zawt, a tlum lut leh zul zul; che chhe ve tak chu a ni.
Amah tho hi a chhungte zin hlanin an inah party nuam tak an nei a, chhuatah chuan mut tlar dul hi a ni leh mai. Anu te zin an lo hawng ta thut mai, midang zawng chu in ha sawk sawkin ngawi renga din kha a ni mai. Ani ber chu a bialnu nen khumah an la mu tui nasa mai si, anu chuan blanket an hlim hawng pawp a, ruak vekin an lo mu (an harh miahlo). Anu chuan an pa hnenah, “my dear camera kha rawnla vat teh,” an ti chiah mai chu nuih loh a har kher asin.
Ka thianpa pakhat nen hian kan rui phur chuan “tih tawh/tih hual/tih it” tih list, an chhungte emaw, an veng emaw, an hming pum emaw kan hriat te chauh kan ziak pek alawm mawle. Tichuan tum khat chu “tih tawh” list a mi kha thianpa room ah chuan ka tawmfal pui leh pek a.
Awng awm reng reng atang chuan thianpa leh a u leh midang chuan min lo enthla thup bawk chu lo niin! Engpawh chu nise,… khum an siam fel chuan thianpa lukham hnuaia lehkhabu chu hmuin a thlek vel mai mai a, a tap ta vak mai. Ka thlem, thlem a har ngei mai… timaw? Ele, ‘tih tawh’ ah a hming a awm a, ‘tih hual’ ah a nau a awm a, tih it ah a u hming chuang hek.hairehai
Thianpa pakhat pawh hian, kan thianpa te awmpui kha a it tlat pek a, a mutpui lai bihthla turin min ti hlawm a. A putea te kudam, rangva bang awng tam zet maiah chuan a tawmpui ta alawm mawle. Ani kha a style a thing mak khawp mai. Vawilehkhatah a keuh thal thuai mai a nih chu. A hmeichhia lah kha lo duai bik heklo le, a bin thal ve thuai mai bawk a, tha te te in an lo chhuak leh alawm.
Lunglei a sawrkar officer thin fapa (kan thianpa) pawh a nupui neih hma ni chiahin, “Zanin chu suit ha vek ila zu in ang u,” ati a. A uang mai mai turah thian dangte chuan an ngai hlawm a. Ani lah chu a nupui neihni a a hak tur nen inthuamin Serkawn lamah alo han in inrui pek anih chu mawle!
Inneih ni chuan ala rui ropui mai si, fridge a vur awm leh tui vawt awm ang angin an bual a. Apa chuan, “Ka zak leh dawn mang e,” a ti a ti ringawt mai a. Biakin lamah lah chuan a nupui tur te lamin an thlen khalh. Ani lut hnuhnung ber chuan meng pual deuh ruai chung chuan, “Hi every body” a ti lut al al ….

robotstxt: allowed

filter: keep


text:
August 30 News : August ni 27-a Kurung lui-a tuitla 5th IR Vanlalrema ruang chu vawiin chhun dar 11:15 khan a tlakna atanga feet 300 velah hmuh a ni.
Vanlamrema leh a thian te 2 chuan August ni 27 khan Kurung luiah hian len an deng a, sangha Kg3 vel an man hnu chuan chawhnu lam dar3 velah hawn tumin luidung an zawh chho a, lungpher atanga lungko danga an lawnkai tur chu chesualin Vanlalrema chu lungpher leh lungpui inkara tui luang chak takah a tla luta lungpher hnuai puk thuk takah tui khauh tak chuan a len ken lai chawpin a lenlut ta a ni.
He lui hi a khawkrawkin a chhengchhe em em a, a tlakluhna atanga thlang deuh ah tui hi chak takin a luang chhuak leh a, chutah chuan a thiante pahnih chuan engemaw chen an lo chang a, engmah an chan chhuah tak si lohah chuan midang an pun ta a ni.
Vanlalrema Kurung luiah a tla tih hriat a nih veleh Sairang, Sairang Dinthar leh Sihhmui atangin tui thiam rualin ruang zawn hna hi an thawk nghal a ni.
Tui a tam avang leh a luidung hi, lungkhawkrawk chet harsa tak mai a nih avangin tuithiam tak tan pawh chetsual hleka thih mai hlauhawm tak a nih avangin valupa te chuan ruang zawnga luidung luhchilh tur pawh hian mi nazawng kal an phal lo.
Tuithiam leh helai luidung chinchang hriate thlang chhuakin, groupah insiamin group tinah hruaitu bik an ruat thlap thlap zela chutianga uluk leh fimkhur taka ruang zawn hna an thawk chung chuan ruang zawngtute zing a mi Sairang tlangval Biaknunga kum 22 chu August ni 28 Chawlhni khan Kurung luiah hian a chesual ve leh ta hlauh mai a ni.
Biaknunga te group hi group number 3 an ni a, an group-ah hian mi 7 an awm a, pathum te chuan hma hruaiin an kal hmasa a, pali dang te chu hnung deuh ah an rawn kal ve bawk a, sawi tawh angin he lui hi a khawkrawka lungpui leh lungbang sang tak tak hel ngai a tam a vangin in zui diah diah reng hleih theih a ni lo fo ang. Biaknunga chesual lai hi a thiante zingah tumah hmu an awm lo.
Biaknunga thian te luikam a an kal vel chuan lungpui bul tuia mihring ke lo lang chu an zuk hmu ta mai a, an hmuhna atang hian ruang awmna hi feet 30 vel lek mah ni se a lui a khawkrawk em em avangin ruang awmna hi an pawh mai thei lo.
Mihring ke ngei a ni tih erawh an hmu chiang hle a, an mi zawn 5th IR Pu Vanlalrema ruang ni ngei turah an ngai a, midang hrilh turin lamkal an in tir nghal a..chutia an thlir lai chuan ruang chu tuiin a len sawna a pil zui leh ta mai bawk si, an mangang hman hle mai.
Luimawng lamah an tlan khalha, athlang lawkah lui lah chu hmun hnihah a inthen phawka a khawi zawkah nge ruang hi a len tak ang!.. lamkal an intir then bawk si an indaih lo hle mai..midang an rawn thleng thuaia ruang an hmuh tanna atanga feet 100 vel, lungpui ti rek ruk hmunah ruang chu a khaikhup zawngin tuiluang chuan a len bet leh ta hlauh mai a ni.
Ruang chu a khaikhupa a awm avangin, an thianpa, an group member Biaknunga ruang a ni tih reng reng an la hre chuang lo. Vaukamah hnuh chhuah tuma an bawr lat lat lai te chuan a hma ni a, tuitla ni si a dul leh taksa a la puam lem miah lo te chu mak a ti hle tih an group leader chuan min hrilh.
Tichuan, vaukamah an zalha an han enchiang chu leh!..an thianpa an group member Biaknunga a lo ni reng mai si..an hrilh a hai tlang ngei mai!..Nichin lawkah an inzui tlang si..a la reilo lulai em mai..thawk tir leh hram dan a awm thei angem le!..a dulah te nemin a taksa a letling zawnga dahin a kawchhunga tui tih chhuah te an han tum a, mahse an thianpa hi chhan theih a ni tawh lo..
A hma lawka inzui tlang, an zingah a la awm ve zel tura an ngaih an thianpa ruang an chhar ta mai chu mak an ti a, a tlak lai hmu leh hria an awm bawk si lo. Biaknunga hmuiah hian hliam a awm a, a hnarah atangin thi a chhuak bawk niin an sawi.
Lungpui sira Biaknunga ke lo lang an hmuh hlim khan an miruang zawn Vanlalrema niturah ngaiin ruang an hmuh thu te pawh an hrilh darh hlawm a, Sairang khuaah pawh vantlang mike in Vanlalrema ruang hmuh a nih tawh thu an puang hmana, chu thu chuan vahchap kang ang miin hun reilo te chhungin Aizawl khawpui pawh a fan zau hman hle. Mahse Tlangval tlawmngai huaisen thianchhan nana a nun hlantu Biaknunga ruang zawk a lo ni..
Sairang khawtlang an fakawm thlawt a ni. An thian duhtak ruang an chhar ta mai hian an rilru a ngawng na hle mai. Mahse, tlawm an tum lo, an in sang mar sauh sauh a, “A tulchuan mitui nen pawh ruang zawn hna chu kan chhun zawm anga, he kan ruang zawn hi chhuah kan tum lo a ni” tiin an YMA President Pi Teressa-i chuan LPS Report-a ka interview-ah min hrilh a ni.
(Sairang YMA President Pi Teressa hi kum 64 mi a ni a, Sairang Joint YMA ah President te pawh lo ni thinin Sairang Branch YMA ah hian Kum 2 President hna a chelhna a ni.) YMA President in a lo sawi tawh angin tukin (August 30) khan khawtlang hruaitute ruang zawn zel dan tur chung changah an inhmu khawma “Kan khaw tlangval tlawmngai Lalbiaknunga’n a nun a hlanna a nih avang pawhin he ruang hi tuiah emaw, khawmualah emaw kan hmu ngei ngei tur a ni a, kan hmuh hma chuan kan zawng tur a ni” tih chu tukina kalkhawm te tho rolum chu a ni ta bur mai a ni.
Nimin chhun lamah ruah tlem a tlak bak chu ruah tih tham a sur ta lo a, Kurung lui pawh a kam chak khawp mai. Tlangval tuithiam rual chu group hrang hrangah inthenin luidung suartluan turin an thawk chhuak ta. Vawiin hi Vanlalrema a chetsual ni atanga ni 4 hmel a hmuhna a ni tawh a.
Fimhur takin tumruhna zawng zawng nen ruang zawn hna hi an bei tan leh ta a ni. Tichuan vawiin chawhma dar 11:15 vel khan a tlakna atanga feet 300 vel a hla, lungpui kehkak karah Vanlalrema ruang chhe tawh tak chu an hmu chhuak ta a ni.
Ruang hi a pilh nasa tawh hle a, thawmhnaw pakhatmah a in bel tawh lo. A puam nasa hle a, a kuang tura an siam pawh hmang ta lovin kuang dang lian zawk an siama tahchuan an zalh ta a ni. Vawiin chhun khan Vanlalrema ruang hi Sairang damdawiinah postmortem a ni a, postmortem tih zawh hnu hian Sairang khawtlang VC leh YMA ten a thlahna hunserh tawite an hmawn zawh hnuiin an veng, Chite veng lamah lak a ni ta a ni.
He chhiat tawhnaah hian 5th IR bakah Mizoram Police te an thawk tha hle a, Aizawl veng hrang hrang atangin tlawmngai thawk chhuak an thahnem hle bawk..Mizo nih hi a van nuam tak em!
Source: Vanneihthanga Vanchhawng
Similar Posts:
- Breaking News: Tui tla zawngtu tuiah a tlahlum ve leh
- Tui Tla Ruang La Hmu Lo
- Bomb puak leh ruang hmuh
- Thingtlang zirlai hruaitu vai motor-in chilhlum
- Ruang chhar ani


text:
‘Aw Lalpa, i malsâwmna hlu’ tih hla phuahtu Pu Ch. Pasena (Chawngnghilhlova) hi kum 1893 khân Khawrihnîmah a lo piang a. Sir Herbert M.P. châwmin kum 1924 & 1925 khân London-ah lehkha a zuk zir a; Mizote zîngah London-a lehkha zir hmasa ber a ni nghe nghe. Theih tâwpin Pathian rawng a bâwl a, kohhran upa niin kohhran sikul Principal a ni. ‘Tichuan, a rawng a bâwl thin Lalpa hnênah December ni 2, 1961 khân a lo châwl ta.
Ch. Pasena hian Pathian malsawmna kan dawn nasatzia a hmu chiang hle a. Kawng thenkhatah chauh ni lovin “Kan engkim chungah a lang,” a ti hial a. Kan lût leh kan chhuak, kan thu leh kan ding pawh hi Pathian thu vek a ni a, keimahniin engmah kan tithei lo tih a hmuh chian êm avangin “I thu lo chuan kan nunna hlu, kan neih zawng nên a ral ang,” tiin a au chhuahpui a ni.
Mihring famkim lo, duh tinrênga khat, awhna suala hrin, thinlung uire kan ni chung pawha kan aw neih chhuna “Fak tâwk lo” tia insit tak chung leh Pathian thlazâr hnuaiah lo chuan himna leh damna a awm lo tih hre bawk siin “Min ensan suh” tiin a ngên a; “I duhzâwng min zirtîr rawh,” a tih hian a zawm famkim theih dâwn vang ni lovin Pathian duhzâwng hriat hi khawvêl finna hriat aiin a tha zâwk a, A duhzâwng anga awm chu mihringte tihtûr awm chhun a ni tih a hriat chian vang zâwk a ni. Mihring duhzâwmg hi zawng sual lam âwn sa a ni rêng a.
Kum hlui mual a liam a, hnah hluite an tîl a; khawvêl mawinate leh mihring ropuina te rial angin a ral a. Kan sualna te chu tu ma nawh reh theih tawh lohin hunin a liampui ta vung vung mai si. Kan ‘thatlai hun’ te chuan Lalpa hmaa kan dinpui hun nghâkin zamual a liam ta. Nimahsela, ringtute chuan thlasik zîng ni chhuak êng sar ang maia beiseina duhawm kan nei. Chu beiseina chu Ch. Pasena hian hla hmangin “Kan sualna zawng zawngte Lalpa, I theihnain a tihfai hun hmuh kan châk,” tiin nghâkhlel takin rinna mitin a thlîr dauh dauh a ni.
Kum 2013-a kan tihsual te, kan lo tawlh thlûk tawhna te chu tu nge nâwt reha siam tha thei awm? Tu mah kan awm lo. A nih chuan beisei nei lêk lovin kan indawm kun reng dâwn em ni? Ni lo ve. Ch. Pasena bawk hian “Kan faka che, I khawngaihna kan hmuh hian,” a lo ti mathlâwn lo va; Pathian khawngaihna leh hmangaihna avang chuan kan sualnate chu nawh reh theih a lo ni leh ta! Kan tihsualah ngaihdam dîl a, TISUAL LEH TAWH LO tûra Pathian chakna rinchhana ke kan pên a pawimawh hle. Beiseina thar nên, kan chunga Pathian thiltih mak hmuh inbeiseiin Pu Ch. Pasena ang hian rinna mitin kum 2014 hi i thlîr ang u.
Similar Posts:
- Engah nge i innghah?
- Beiseina
- Nitin Lalpa nen ( Pathian Ni Pual )
- Beiseina…!
- Chanvo rawngbawlna nge Pathian rawngbawlna?


text:
Mizoram lamah hian electric supply (current) awm loh chang a awm niawm tak ani. Thenkhat phei chuan “Current kan nei zing khawp mai” ti zawngin an phun duh hial. BBC atanga ka hmuh, magnetic generator an tih mai hi power bill tih tlem nan, a thiam phei chuan mahni electric mamawh zawng zawng phuhruk theih an tih chu.
Chris Bolton (Michael Bolton nen an in laichin lo) he company hotupa sawi dan chuan power company ho hian an hmang reng a. Mahse mipui an hrilh duh lo. http://www.magneticgenerator.info/
Nangni lehkhathiam ho hian hetiang thil hi India ramah a siam ve theih em, tih in hre mial lo maw? Kan khaw lamah chuan power cut a awm lem lova. Mahse bill tih tlem nan a that hmel riau.
Similar Posts:
- Current…..X
- Mizoram Power rate thar hi
- Current…aw..Vanlalcurrent
- Hria in awm em?
- Mizoram Common Service Center


text:
Saturday, November 1, 2008
Laitlang chung ah ralkap kalchukcho tilo ding
Laitlang chung ralkap vialte lutlai Brigadier Hung Ngai, (tactical commander) byuhahmu nih Laitlang chung ah ralkap patroling tuah tilo ding tiah order a chuah ti asi. Tu thla thawk in Laitlang chung ah Kawl ralkap an i chawk chukcho tilai lo ti asi. September ni 23 ni ah khan Kawl ralkap pakhat cu Falam peng Leilket khua pawng ah an rak thah ti asi. A thattu zawng an thei thailo. Mah cu ruang zawng ah cun a si kho men ti asi. Laitlang (Chin State) chung ah Kawl ralkap batalion 9 an um i, ralkap sakhan lawng te 30 hrawng a um. Khua thlanglei chawlet atuah mihna caah thazang a dam deuh ngai cang lai tiah ruahchanh a si. (Ref: Khonumthung News) Pyinmana (kyat pyae)
A sinain, mah tluk lengluang ralkap sakhan atam mi ah cun ralkap pawl an kal chukcho ding hi afaing rih ko. Lai miphun nih tem tak tak mi porter phawrh zawng ai ning deuh kho men tiah ruah a si nain, zei tin dah asi tak tak lai ti belte cu thieh asi rih lo.
Posted by CNY blogger at 9:36 AM
No comments:
Subscribe to: Post Comments (Atom)